**Europski socijalni fond**

**Operativni program ''Učinkoviti ljudski potencijali''**

**2014. – 2020.**

**Izmjene i dopune natječajne dokumentacije Poziva na dostavu projektnih prijedloga**

*Jačanje poslovanja društvenih poduzetnika – faza I.*

**Referentni broj Poziva: UP.02.3.1.03**

Radi veće točnosti i jasnoće natječajne dokumentacije, kao i usklađivanja s Odlukom o izmjeni Smjernica u okviru Operativnog programa „Učinkoviti ljudski potencijali“ 2014.-2020., te primjeni Verzije Smjernica 3.3 od 1. prosinca 2018. godine, u Pozivu na dostavu projektnih prijedloga „Jačanje poslovanja društvenih poduzetnika – faza I.“ u okviru Operativnog programa „Učinkoviti ljudski potencijali“ 2014.-2020., Prioritetne osi 2. **Socijalno uključivanje**, Investicijskog prioriteta 9.v. ***Promicanje društvenog poduzetništva i strukovne integracije u društvenim poduzećima te društvene ekonomije i ekonomije solidarnosti radi olakšavanja pristupa zapošljavanju***, Specifičnog cilja 9.v.1. ***Povećanje broja i održivosti društvenih poduzeća i njihovih zaposlenika***, objavljenom 21. svibnja 2019. godine na stranicama [www.strukturnifondovi.hr](http://www.strukturnifondovi.hr) i [www.esf.hr](http://www.esf.hr),

**izmjene i dopune odnose se na sljedeće dokumente:**

**1. UPUTE ZA PRIJAVITELJE**

**2. POSEBNI UVJETI UGOVORA – SKUPINA 1**

**3. POSEBNI UVJETI UGOVORA – SKUPINA 2**

**1.) U Uputama za prijavitelje, u točki 1.4 Svrha i cilj Poziva na dostavu projektnih prijedloga,** tekst koji je glasio:

Najveće prepreke poslovanju društvenih poduzetnik su nedostatak financijskog kapitala, ali i manjak poslovnih vještina društvenih poduzetnika te slaba javna vidljivost društvenog poduzetništva, kao i nedostatak svijesti o društvenom poduzetništvu kao poslovanju koje uz ekonomsku stvara i dodatnu društvenu vrijednost (zapošljavanje ranjivih skupina, pružanje socijalnih usluga, ekološka održivost).

**mijenja se i glasi:**

Najveće prepreke poslovanju društvenih poduzetnika, što je potvrdila i provedba projekata u sklopu PDP-a „Poticanje društvenog poduzetništva“ su nedostatak financijskog kapitala, ali i manjak poslovnih vještina društvenih poduzetnika te slaba javna vidljivost društvenog poduzetništva, kao i nedostatak svijesti o društvenom poduzetništvu kao poslovanju koje uz ekonomsku stvara i dodatnu društvenu vrijednost (zapošljavanje ranjivih skupina, pružanje socijalnih usluga, ekološka održivost).

**2.) U Uputama za prijavitelje, u točki 1.4 Svrha i cilj Poziva na dostavu projektnih prijedloga,** tekst koji je glasio:

Sustav socijalne skrbi usmjeren je na suzbijanje socijalne isključenosti te uspostavu kvalitetnijeg pružanja socijalnih usluga u instituciji i izvan institucije svim socijalno osjetljivim skupinama (djeca bez roditeljske skrbi, djeca s teškoćama u razvoju, djeca s problemima u ponašanju, osobe s invaliditetom, starije i nemoćne osobe, osobe s problemima ovisnosti, osobe pod međunarodnom zaštitom, žrtve trgovanja ljudima, žrtve obiteljskog nasilja, beskućnici itd.).

Radi otklanjanja i smanjenja regionalne nejednakosti u pružanju socijalnih usluga, zadovoljavanja potreba socijalno osjetljivih skupina i podržavanja života u zajednici, te prevencije socijalne isključenosti pojedinaca, sustav socijalne skrbi inicira, između ostalog, provedbu aktivnosti usmjerenih prema osiguranju usluga korisnicima u lokalnoj zajednici pri čemu društveno poduzetničke aktivnosti mogu značajno doprinositi ukupnoj održivosti pružanja socijalnih usluga u zajednici.

**briše se.**

**3.) U Uputama za prijavitelje, u točki 1.4 Svrha i cilj Poziva na dostavu projektnih prijedloga,** na tekst koji je glasio:

**Specifični ciljevi Poziva:**

**Skupina 1**

1. Unaprijediti znanja i vještine zaposlenika postojećih društvenih poduzeća/društvenih poduzetnika putem specijaliziranih oblika osposobljavanja i obrazovanja;

2. Stvoriti nova radna mjesta u postojećim društvenim poduzećima/društvenim poduzetnicima;

3. Podupirati poslovanje novih i postojećih društvenih poduzeća/društvenih poduzetnika;

**Skupina 2**

1. Stjecanje stručnih i poslovnih sposobnosti i vještina o društvenom poduzetništvu zaposlenika i nezaposlenih članova pravnog subjekta koji planira ili započeti ili transferirati poslovanje prema društveno-poduzetničkim principima;

2. Podupirati poslovanje novih i postojećih društvenih poduzeća/društvenih poduzetnika;

3. Povećati vidljivost društvenog poduzetništva putem informiranja javnosti i umrežavanja

**dodaje se tekst:**

**NAPOMENA:** Specifični cilj 2.*Podupirati poslovanje novih i postojećih društvenih poduzeća/društvenih poduzetnika* za Skupinu 2 odnosi se isključivo na pravne subjekte koji će do kraja provedbe projekta započeti s društveno-poduzetničkim aktivnostima, odnosno postati nova društvena poduzeća sukladno propisanim uvjetima ovim Uputama za prijavitelje.

**4.) U Uputama za prijavitelje**, u točki **1.4 Svrha i cilj Poziva na dostavu projektnih prijedloga,** tekst koji je glasio:

„**Ciljane skupine Poziva:**

**Skupina 1 - Postojeći društveni poduzetnici / društvena poduzeća:**

1.Društveni poduzetnici /društvena poduzeća;

2. Zaposlenici u društvenim poduzećima;

3. Nezaposlene osobe u nepovoljnom položaju, čiji je status usklađen s definicijom Radnika u nepovoljnom položaju iz Uredbe Komisije (EU) br. 651/2014 od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članka 107. i 108. Ugovora (SL L 187, 26.6.2014., str. 1) (**u daljnjem tekstu: Uredba br. 651/2014**) i Uredbe Komisije (EU) br. 2017/1084 оd 14. lipnja 2017. o izmjeni Uredbe (EU) br. 651/2014 u vezi s potporama za infrastrukture luka i zračnih luka, pragova za prijavu potpora za kulturu i očuvanje baštine i za potpore za sportsku i višenamjensku rekreativnu infrastrukturu te regionalnih operativnih programa potpora za najudaljenije regije i o izmjeni Uredbe (EU) br. 702/2014 u vezi s izračunavanjem prihvatljivih troškova (**u daljnjem tekstu: Uredba br. 2017/1084**);

4. Nezaposlene osobe s invaliditetom, čiji je status usklađen s definicijom Radnika s invaliditetom iz Uredbe br. 651/2014.“

Fusnota broj 23 glasi:

Radnik u nepovoljnom položaju znači svaku osobu:

a) koja nije bila zaposlena s redovnom plaćom tijekom prethodnih 6 mjeseci; ili

b) koja je u dobi između 15 i 24 godine; ili

c) koja nije dovršila srednje obrazovanje ili strukovnu izobrazbu (Međunarodna standardna klasifikacija obrazovanja 3) ili koja je dovršila redovno obrazovanje prije manje od dvije godine, a još nije bila prvi put zaposlena s redovnom plaćom; ili

d) koja je starija od 50 godina; ili

e) koja živi kao odrasli samac s jednom ili više uzdržavanih osoba; ili

f) koja radi u sektoru ili struci u državi članici u kojima je neravnoteža između spolova najmanje 25 % viša od prosječne neravnoteže između spolova u svim gospodarskim sektorima u toj državi članici, a pripada tom premalo zastupljenom spolu; ili

g) koja pripada etničkoj manjini u državi članici i potreban joj je razvoj jezičnog profila, profila stručnog usavršavanja ili profila radnog iskustva da bi poboljšala izglede za pristup stalnom zaposlenju

**mijenja se i glasi:**

**„Ciljane skupine Poziva:**

**Skupina 1 - Postojeći društveni poduzetnici / društvena poduzeća:**

1.Društveni poduzetnici /društvena poduzeća;

2. Zaposlenici u društvenim poduzećima;

3. Nezaposlene osobe u nepovoljnom položaju, čiji je status usklađen s definicijom Radnika u nepovoljnom položaju[[1]](#footnote-2) iz Uredbe Komisije (EU) br. 651/2014 od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članka 107. i 108. Ugovora (SL L 187, 26.6.2014., str. 1) (**u daljnjem tekstu: Uredba br. 651/2014**) i Uredbe Komisije (EU) br. 2017/1084 оd 14. lipnja 2017. o izmjeni Uredbe (EU) br. 651/2014 u vezi s potporama za infrastrukture luka i zračnih luka, pragova za prijavu potpora za kulturu i očuvanje baštine i za potpore za sportsku i višenamjensku rekreativnu infrastrukturu te regionalnih operativnih programa potpora za najudaljenije regije i o izmjeni Uredbe (EU) br. 702/2014 u vezi s izračunavanjem prihvatljivih troškova (**u daljnjem tekstu: Uredba br. 2017/1084**);

4. Radnik u izrazito nepovoljnom položaju čiji je status usklađen s definicijom Radnika u izrazito nepovoljnom položaju iz Uredbe Komisije (EU) br. 651/2014;

5. Nezaposlene osobe s invaliditetom, čiji je status usklađen s definicijom Radnika s invaliditetom[[2]](#footnote-3) iz Uredbe br. 651/2014.

FUSNOTA broj 23 glasi:

-„Radnik u nepovoljnom položaju znači svaku osobu:

a) koja nije bila zaposlena s redovnom plaćom tijekom prethodnih 6 mjeseci; ili

b) koja je u dobi između 15 i 24 godine; ili

c) koja nije dovršila srednje obrazovanje ili strukovnu izobrazbu (Međunarodna standardna klasifikacija obrazovanja 3) ili koja je dovršila redovno obrazovanje prije manje od dvije godine, a još nije bila prvi put zaposlena s redovnom plaćom; ili

d) koja je starija od 50 godina; ili

e) koja živi kao odrasli samac s jednom ili više uzdržavanih osoba; ili

f) koja radi u sektoru ili struci u državi članici u kojima je neravnoteža između spolova najmanje 25% viša od prosječne neravnoteže između spolova u svim gospodarskim sektorima u toj državi članici, a pripada tom premalo zastupljenom spolu; ili

g) koja pripada etničkoj manjini u državi članici i potreban joj je razvoj jezičnog profila, profila stručnog usavršavanja ili profila radnog iskustva da bi poboljšala izglede za pristup stalnom zaposlenju.

-Radnik u izrazito nepovoljnom položaju znači svaka osoba:

a) koja nije bila zaposlena s redovnom plaćom najmanje tijekom prethodna 24 mjeseca; ili

b) koja nije bila zaposlena s redovnom plaćom najmanje tijekom prethodnih 12 mjeseci, a pripada jednoj od kategorija od (b) do (g) spomenutih u definiciji „radnik u nepovoljnom položaju

**5.) U Uputama za prijavitelje**, točki **1.4 Svrha i cilj Poziva na dostavu projektnih prijedloga na rečenicu:**

Ciljana skupina su pravni subjekti koji žele svoje poslovanje ili transferirati na društveno poduzetništvo ili započeti poslovanje prema društveno poduzetničkim načelima.

**dodaje se tekst i glasi:**

Ciljana skupina su pravni subjekti koji žele svoje poslovanje transferirati na društveno poduzetništvo ili započeti poslovanje sukladno društveno poduzetničkim načelima definiranim Strategijom razvoja društvenog poduzetništva u Republici Hrvatskoj za razdoblje od 2015. do 2020. godine:

**6.) U Uputama za prijavitelje**, točki **1.4 Svrha i cilj Poziva na dostavu projektnih prijedloga,** u tablici koja prikazuje dokaze o pripadnosti ciljanoj skupini za Skupinu 1 Prijavitelja, **dodaje se nova ciljana skupina** „Nezaposlena osoba u izrazito nepovoljnom položaju“ **i dokazi pripadnosti za istu** te tablica sada glasi:

„**Dokazi o pripadnosti ciljanoj skupini za Skupinu 1 Prijavitelja:**

|  |  |
| --- | --- |
| **CILJANE SKUPINE** | **DOKAZI (DOKUMENTI)** |
| **Nezaposlena osoba u nepovoljnom položaju je osoba[[3]](#footnote-4):** | **POSEBNA NAPOMENA: Za sve pripadnike ciljane skupine koji dokazuju status OSOBE U NEPOVOLJNOM POLOŽAJU pod točkama u nastavku a), b), c) i d), i e) OBAVEZNA je i dostava dokumenta kojim će dokazati da su i u statusu NEZAPOSLENE OSOBE i to na sljedeći način:**  1. - Ukoliko je u evidenciji nezaposlenih osoba HZZ-a:   * potvrda o vođenju u evidenciji HZZ-a iz koje je vidljiva nezaposlenost pripadnika ciljane skupine   ili;  - Ukoliko nije u evidenciji nezaposlenih osoba HZZ-a:   * izjava osobe da nije redovit učenik ili student te da nema posao, raspoloživa je za posao i aktivno traži posao i   2.   * Elektronički zapis o radno-pravnom statusu ili Potvrda o radno-pravnom statusu Hrvatskog zavoda za mirovinsko osiguranje (HZMO)   (potrebno dostaviti dokumente pod točkama 1. i 2.) |
| **a) koja nije bila zaposlena s redovnom plaćom tijekom prethodnih 6 mjeseci;**  **ili** | 1. a) Ukoliko je u evidenciji nezaposlenih osoba HZZ-a:   * potvrda o vođenju u evidenciji HZZ-a iz koje je vidljiva nezaposlenost pripadnika ciljane skupine   ili;  b) Ukoliko nije u evidenciji nezaposlenih osoba HZZ-a:   * izjava osobe da nije redovit učenik ili student te da nema posao, raspoloživa je za posao i aktivno traži posao   2.   * Elektronički zapis o radno-pravnom statusu ili Potvrda o radno-pravnom statusu Hrvatskog zavoda za mirovinsko osiguranje (HZMO)   (potrebno dostaviti dokumente pod točkama 1.a) ili b) i 2.) |
| **b) koja je u dobi između 15[[4]](#footnote-5) i 24 godine; ili** | 1. Preslika važeće osobne iskaznice   **ili**   1. Preslika putovnice   **ili**   1. Preslika rodnog lista   (potrebno dostaviti jedan od navedenih dokumenata) |
| **c) koja nije dovršila srednje obrazovanje ili**  **strukovnu izobrazbu (Međunarodna standardna klasifikacija obrazovanja 3) ili koja je dovršila redovno obrazovanje prije manje od dvije godine, a još nije bila prvi put zaposlena s redovnom plaćom; ili** | Elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje (HZMO), iz kojeg je vidljiva stvarna stručna sprema osobe. |
| **d) koja je starija od 50 godina; ili** | 1. Preslika važeće osobne iskaznice   **ili**   1. Preslika putovnice   **ili**   1. Preslika rodnog lista   (potrebno je dostaviti jedan od dokumenata) |
| **e) koja pripada etničkoj manjini u državi članici i potreban joj je razvoj jezičnog profila, profila stručnog usavršavanja ili profila radnog iskustva da bi poboljšala izglede za pristup stalnom zaposlenju.** | Preslika dokumenta koja označava pripadnosti nacionalnoj manjini:   1. Rodni list   **ili**   1. Izvadak iz registra birača   **Ili**   1. Ukoliko ne piše u rodnom listu, izjava osobe o pripadnosti nacionalnoj manjini.   (potrebno dostaviti jedan od navedenih dokumenata) |
| **Nezaposlena osoba u izrazito nepovoljnom položaju** | **POSEBNA NAPOMENA: Za sve pripadnike ciljane skupine koji dokazuju status OSOBE IZRAZITO U NEPOVOLJNOM POLOŽAJU pod točkama u nastavku a), b) OBAVEZNA je i dostava dokumenta kojim će dokazati da su i u statusu NEZAPOSLENE OSOBE i to na sljedeći način:**  1. - Ukoliko je u evidenciji nezaposlenih osoba HZZ-a:   * potvrda o vođenju u evidenciji HZZ-a iz koje je vidljiva nezaposlenost pripadnika ciljane skupine   ili;  - Ukoliko nije u evidenciji nezaposlenih osoba HZZ-a:   * izjava osobe da nije redovit učenik ili student te da nema posao, raspoloživa je za posao i aktivno traži posao i   2.   * Elektronički zapis o radno-pravnom statusu ili Potvrda o radno-pravnom statusu Hrvatskog zavoda za mirovinsko osiguranje (HZMO)   (potrebno dostaviti dokumente pod točkama 1. i 2.) |
| **a) koja nije bila zaposlena s redovnom plaćom najmanje tijekom prethodna 24 mjeseca; ili** | 1. a) Ukoliko je u evidenciji nezaposlenih osoba HZZ-a:   * potvrda o vođenju u evidenciji HZZ-a iz koje je vidljiva nezaposlenost pripadnika ciljane skupine   ili;  b) Ukoliko nije u evidenciji nezaposlenih osoba HZZ-a:   * izjava osobe da nije redovit učenik ili student te da nema posao, raspoloživa je za posao i aktivno traži posao   2.   * Elektronički zapis o radno-pravnom statusu ili Potvrda o radno-pravnom statusu Hrvatskog zavoda za mirovinsko osiguranje (HZMO)   (potrebno dostaviti dokumente pod točkama 1.a) ili b) i 2.) |
| **b) koja nije bila zaposlena s redovnom plaćom najmanje tijekom prethodnih 12 mjeseci, a pripada jednoj od kategorija b) do e) spomenutih u definiciji „nezaposlene osobe u nepovoljnom položaju“** | Ista dokumentacija kako je propisano za nezaposlenu osobu u nepovoljnom položaju pod točkama od b) do e). |
| **Nezaposlena osoba s invaliditetom je osoba:** | **POSEBNA NAPOMENA: Za sve pripadnike ciljane skupine koji dokazuju status OSOBE S INVALIDITETOM pod točkama u nastavku a) i b) OBAVEZNA je i dostava dokumenta kojim će dokazati da su i u statusu NEZAPOSLENE OSOBE i to na sljedeći način:**  1. - Ukoliko je u evidenciji nezaposlenih osoba HZZ-a:   * potvrda o vođenju u evidenciji HZZ-a iz koje je vidljiva nezaposlenost pripadnika ciljane skupine   ili;  - Ukoliko nije u evidenciji nezaposlenih osoba HZZ-a:   * izjava osobe da nije redovit učenik ili student te da nema posao, raspoloživa je za posao i aktivno traži posao   2.   * Elektronički zapis o radno-pravnom statusu ili Potvrda o radno-pravnom statusu Hrvatskog zavoda za mirovinsko osiguranje (HZMO)   (potrebno dostaviti dokumente pod točkama 1. i 2.) |
| **a) koja je u skladu s nacionalnim pravom priznata kao radnik s invaliditetom;** | Izvod iz Hrvatskog registra osoba s invaliditetom kojeg vodi Hrvatski zavod za javno zdravstvo iz kojeg je vidljivo da je osoba evidentirana u navedenom registru te ispunjava uvjete iz članka 4. Pravilnika o sadržaju i načinu vođenja očevidnika zaposlenih osoba s invaliditetom |
| **(b) koja ima dugoročno fizičko, mentalno, intelektualno ili osjetilno oštećenje koje u međudjelovanju s raznim zaprekama može umanjiti puno i učinkovito sudjelovanje te osobe u radnom okruženju, ravnopravno s ostalim radnicima.** | Izvod iz Hrvatskog registra osoba s invaliditetom kojeg vodi Hrvatski zavod za javno zdravstvo iz kojeg je vidljivo da je osoba evidentirana u navedenom registru te ispunjava uvjete iz članka 4. Pravilnika o sadržaju i načinu vođenja očevidnika zaposlenih osoba s invaliditetom |
| **Društveni poduzetnici/društvena poduzeća** | 1. Godišnje financijsko izvješće za prethodno financijsko razdoblje (GFI se predaje do 30.04. za prethodnu godinu);  2. Odluka o upotrebi dobiti;  3. Statut ili drugi osnivački akt iz kojeg je razvidno da Prijavitelj djeluje sukladno društveno-poduzetničkim načelima  (potrebno dostaviti sva tri dokumenta) |
| **Zaposlenici u društvenim poduzećima** | Ugovor o radu |

**7.) U Uputama za Prijavitelje,** u točki **1.5. Pokazatelji i mjerljivi ishodi,** u tablici koja prikazuje šifru i naziv zajedničkih pokazatelja ostvarenja i pokazatelja rezultata, opis pokazatelja te aktivnosti kojima se ispunjavaju pokazatelji za Skupinu 1 i Skupinu 2, **dodaje se tekst** kod pokazatelja SR207 (specifični pokazatelj (trenutačnih) rezultata za sudionike), u stupcu Skupina Prijavitelja/Aktivnost i **dodaje se riječ** „specifični“ ispred pokazatelja ostvarenja Poziva, u stupcu Šifra i naziv zajedničkih pokazatelja ostvarenja i pokazatelja rezultata (ako je primjenjivo) OP ULJP-a te tablica sada glasi:

|  |  |  |  |
| --- | --- | --- | --- |
| Šifra i naziv zajedničkih pokazatelja ostvarenja i pokazatelja rezultata (ako je primjenjivo) OP ULJP-a | **Naziv pokazatelja** | **Opis pokazatelja** | **Skupina Prijavitelja/Aktivnost** |
| CO01 (zajednički pokazatelj ostvarenja za sudionike) | nezaposleni, uključujući dugotrajno nezaposlene | Osobe bez posla, raspoložive za rad i aktivno traže posao. | **Skupina 1/Aktivnosti u okviru Elementa 3**  **Skupina 2/ Aktivnosti u okviru Elemenata 3 i 4** |
| CO05 (zajednički pokazatelj ostvarenja za sudionike) | zaposleni, uključujući samozaposlene | Zaposlene osobe starije od 15 godina koje rade za plaću, dobit ili obiteljski dobitak ili koje trenutno ne rade, ali imaju posao s kojeg su privremeno odsutne zbog primjerice bolesti, praznika, sudskog sporenja ili obrazovanja/osposobljavanja. | **Skupina 1/Aktivnosti u okviru Elementa2**  **Skupina 2/ Aktivnosti u okviru Elementa 3** |
| SR207 (specifični pokazatelj (trenutačnih) rezultata za sudionike) | društveni poduzetnici i zaposlenici društvenih poduzeća s unaprijeđenim vještinama u području obavljanja poslovne djelatnosti | Sudionici operacije koji su nadogradili ili stekli nove formalne/neformalne kvalifikacije i/ili vještine izravno povezane s poslovanjem društvenih poduzeća (zaposlenici u društvenim poduzećima) | **Skupina 1/Aktivnost u okviru Elementa 2**  **VAŽNO: Prijavitelji iz Skupine 1 koji odaberu Aktivnosti unutar Elementa 2 su OBAVEZNI DEFINIRATI doprinos navedenom pokazatelju u JEDNAKOJ BROJČANOJ VRIJEDNOSTI kao što su definirali doprinos CO05.** |
| CO23 (zajednički pokazatelj ostvarenja za subjekte) | broj mikropoduzeća te malih i srednjih poduzeća kojima je dana potpora (uključujući i zadružna poduzeća, poduzeća socijalne ekonomije) | Mikro, mala ili srednja poduzeća i zadruge identificirane kao društveni poduzetnici koji primaju potporu ESF-a. (Prijavitelj, i ako je primjenjivo Partner) | **VAŽNO: Prijavitelji za obje Skupine su OBAVEZNI IZABRATI navedeni pokazatelj u projektnoj prijavi.**  **Također, ukoliko Prijavitelj Skupine 1 u sklopu projektne prijave jedino odabire prihvatljive aktivnosti u okviru Elemenata 4 i/ili 5, oni su u prijavi dužni IZABRATI SAMO OVAJ pokazatelj.** |
| Specifični pokazatelj ostvarenja Poziva | broj održanih informativnih događanja za promociju društvenog poduzetništva | Broj javnih događanja održanih s ciljem promocije i informiranja o društvenom poduzetništvu | **Skupina 2/ Aktivnosti u okviru Elementa 5** |

**8.) Tekst Fusnote broj 32 koji govori o usklađenosti statuta udruga sa Zakonom o udrugama, kako slijedi u nastavku**

Ukoliko je Prijavitelj udruga, a elektronička baza Registra udruga ne sadrži dokaz o usklađenosti  
statuta udruge sa Zakonom o udrugama, navedeni dokument je potrebno dostaviti u sklopu projektnog prijedloga. Ukoliko je udruga u svrhu usklađivanja Statuta sa Zakonom o udrugama podnijela zahtjev za upis promjena nadležnom uredu državne uprave, a postupak pred nadležnim uredom nije dovršen, prilaže kopiju službenog izvatka iz registra udruga na kojem je vidljivo da je podnesen zahtjev za promjenom statuta. Format u kojem se dostavlja, ukoliko je primjenjivo, je elektronička preslika dokumenta/ata.

Udruge koje do datuma dostave projektnih prijedloga nisu uskladile svoje statute sa Zakonom o udrugama (NN 74/14) niti su podnijele zahtjev za upis promjena nadležnom uredu državne uprave ne ispunjavaju mjerila za korištenje sredstava iz javnih izvora sukladno čl. 5. Uredbe o kriterijima, mjerilima i postupcima financiranja i ugovaranja programa i projekata udruga od interesa za opće dobro koje provode udruge (NN 26/17) te se isključuju iz daljnjeg postupka odabira projekata

**mijenja se i glasi:**

Ukoliko je Prijavitelj udruga, a elektronička baza Registra udruga ne sadrži dokaz o usklađenosti statuta udruge sa Zakonom o udrugama, navedeni dokument je potrebno dostaviti u sklopu projektnog prijedloga. Ukoliko je udruga u svrhu usklađivanja Statuta sa Zakonom o udrugama podnijela zahtjev za upis promjena nadležnom uredu državne uprave, a postupak pred nadležnim uredom nije dovršen, prilaže kopiju službenog izvatka iz registra udruga na kojem je vidljivo da je podnesen zahtjev za promjenom statuta. Format u kojem se dostavlja, ukoliko je primjenjivo, je elektronička preslika dokumenta/ata.

Udruge koje do datuma dostave projektnih prijedloga nisu uskladile svoje statute sa Zakonom o udrugama (NN 74/14) niti su podnijele zahtjev za upis promjena nadležnom uredu državne uprave ne ispunjavaju mjerila za korištenje sredstava iz javnih izvora sukladno čl. 27. Zakona o udrugama te se isključuju iz daljnjeg postupka odabira projekata

**9.)** **U Uputama za prijavitelje**, u točki **2.2 Prihvatljivi partneri** rečenica **„Navedene pravne osobe javnog prava prihvatljivi su Partneri u sklopu ovog Poziva i mogu sudjelovati isključivo kao Partnerska organizacija na projektu“** se briše s kraja točke 2.2 i miče pod podtočku 2. te tekst sada glasi:

* pravna osoba javnog prava – jedinice lokalne i područne (regionalne) samouprave, javne ustanove, ustanove koje pružaju socijalne usluge, a koje su upisane u Upisnik socijalne skrbi koji vodi Ministarstvo za demografiju, obitelj, mlade i socijalnu politiku, komore. Navedene pravne osobe javnog prava prihvatljivi su Partneri u sklopu ovog Poziva i **mogu sudjelovati isključivo kao Partnerska organizacija na projektu;**

**10.) U Uputama za prijavitelje**, u točki **2.2.1 Partneri moraju ispunjavati sljedeće uvjete,** tekst koji glasi:

* „ Partner/i (izuzev jedinica lokalne i regionalne samouprave i javnih ustanova) treba/ju priložiti presliku dokaza o registraciji i temeljnog akta o osnivanju ili drugog odgovarajućeg temeljnog akta iz kojeg je razvidno djelovanje pravne osobe“.

**briše se.**

**11.) U Uputama za prijavitelje, u točki 3.2 Trajanje projekta rečenica:**

Predviđeno trajanje provedbe je 16-30 mjeseci.

**mijenja se i glasi:**

Predviđeno trajanje provedbe je 12-30 mjeseci.

**12.) U Uputama za Prijavitelje,** u podtočki **3.3.3 Prihvatljive aktivnosti unutar projektnih elemenata za Skupinu 2,** tekst koji je glasio:

„1. Upravljanje projektom i administracija;

2. Priprema društveno-poduzetničkih aktivnosti - izrada poslovnih planova50 i/ili pravnih akata51

u cilju transformacije Korisnika u društveno poduzeće/društvenog poduzetnika (poslovni plan treba sadržavati sav sadržaj preporučenog poslovnog plana navedenog na mrežnim stranicama HAMAG BICRO-a.)52.

(Ukoliko PT2 smatra da izrađeni poslovni plan ne sadrži sve potrebne informacije može zatražiti izmjenu i dopunu poslovnog plana o trošku Korisnika).

3. Jačanje kapaciteta novih i postojećih pravnih subjekata i zaposlenika, te nezaposlenih članova Prijavitelja za provedbu društveno-poduzetničkih aktivnosti (prijenos dobre prakse putem seminara, radionica, studijskih putovanja u zemlji i inozemstvu (ali unutar Europske unije), izobrazba zaposlenika/nezaposlenih članova o poslovanju i razvoju društvenog poduzetništva te o proizvodima i uslugama na kojima se temelji poslovanje i razvoj,).

4. Provedba društveno-poduzetničkih aktivnosti (obavljanje svih vrsta gospodarskih djelatnosti temeljeno na društveno poduzetničkim načelima koje obuhvaćaju i aktivnosti, mjere i programe namijenjene sprječavanju, prepoznavanju i rješavanju problema i poteškoća pojedinaca i obitelji te poboljšanju kvalitete njihovog života u zajednici, te ulaganje u nabavu opreme, sirovina i repromaterijala i/ili ulaganje u poslovni prostor u svrhu provođenja projektnih aktivnosti; marketinške aktivnosti vezane za proizvode i usluge proizvedene u sklopu projekta).

5. Aktivnosti širenja koncepta društvenog poduzetništva u Republici Hrvatskoj (marketinške aktivnosti vezane za proizvode i usluge proizvedene u sklopu projekta, organizacija i sudjelovanje na konferencijama o temama koje su relevantne za društveno poduzetništvo, organizacija i sudjelovanje na sajmovima/izložbama, umrežavanje dionika, zagovaračke aktivnosti o konceptu društvenog poduzetništva, sastanci s dionicima koji bi transformirali svoje poslovanje na koncept društvenog poduzetništvu, prijenos znanja između društvenih poduzetnika, informiranje o postojećim potpornim institucijama za poduzetnike).

6. Promidžba i vidljivost.“

**mijenja se i glasi:**

„1. Upravljanje projektom i administracija;

2. Priprema društveno-poduzetničkih aktivnosti - izrada poslovnih planova50 i/ili pravnih akata51 u cilju transformacije Korisnika u društveno poduzeće/društvenog poduzetnika (poslovni plan treba sadržavati sav sadržaj preporučenog poslovnog plana navedenog na mrežnim stranicama HAMAG BICRO-a.)52.

(Ukoliko PT2 smatra da izrađeni poslovni plan ne sadrži sve potrebne informacije može zatražiti izmjenu i dopunu poslovnog plana o trošku Korisnika).

3. Jačanje kapaciteta novih i postojećih pravnih subjekata i zaposlenika, te nezaposlenih članova Prijavitelja i ako je primjenjivo, Partnera za provedbu društveno-poduzetničkih aktivnosti (prijenos dobre prakse putem seminara, radionica, studijskih putovanja u zemlji i inozemstvu (ali unutar Europske unije), izobrazba zaposlenika/nezaposlenih članova o poslovanju i razvoju društvenog poduzetništva te o proizvodima i uslugama na kojima se temelji poslovanje i razvoj,).

4. Provedba društveno-poduzetničkih aktivnosti (obavljanje svih vrsta gospodarskih djelatnosti temeljeno na društveno poduzetničkim načelima koje obuhvaćaju i aktivnosti, mjere i programe namijenjene sprječavanju, prepoznavanju i rješavanju problema i poteškoća pojedinaca i obitelji te poboljšanju kvalitete njihovog života u zajednici te ulaganje u nabavu opreme, sirovina i repromaterijala i/ili ulaganje u poslovni prostor u svrhu provođenja projektnih aktivnosti; marketinške aktivnosti vezane za proizvode i usluge proizvedene u sklopu projekta; novo zapošljavanje pripadnika ciljane skupine i/ili troškovi plaća zaposlenika Prijavitelja i ako je primjenjivo, Partnera na provedbi navedene aktivnosti za vrijeme trajanja projekta **s naglaskom da ukupni troškovi njihovih plaća ne smiju biti veći od 50% ukupnog iznosa projekta**).

5. Aktivnosti širenja koncepta društvenog poduzetništva u Republici Hrvatskoj (marketinške aktivnosti vezane za proizvode i usluge proizvedene u sklopu projekta, organizacija i sudjelovanje na konferencijama o temama koje su relevantne za društveno poduzetništvo, organizacija i sudjelovanje na sajmovima/izložbama, umrežavanje dionika, zagovaračke aktivnosti o konceptu društvenog poduzetništva, sastanci s dionicima koji bi transformirali svoje poslovanje na koncept društvenog poduzetništvu, prijenos znanja između društvenih poduzetnika, informiranje o postojećim potpornim institucijama za poduzetnike).

6. Promidžba i vidljivost.“

**13.) U Uputama za prijavitelje,** u podtočki **3.3.3 Prihvatljive aktivnosti unutar projektnih elemenata za Skupinu 2,** u Tablici prihvatljivih projektnih elemenata/aktivnosti, mjerljivih ishoda i dokaza njihovog postignuća, **dodaje se riječ** „nezaposlenih“ u tekst vezan uz obavezne mjerljive ishode kod Elementa 3, zatim **dodaje se tekst** kod Elementa 4., u stupcu Obavezni mjerljivi ishodi „Također, obavezna je dostava statuta ili drugog temeljnog akta do kraja provedbe projekta iz kojeg je razvidno da je Prijavitelj u dokument uvrstio poslovanje prema društveno-poduzetničkim principima sukladno kriteriju br. 2. Strategije (za zadruge i udruge) / dostava ovjerene Odluke o upotrebi dobiti za prethodnu godinu ili drugi odgovarajući dokument kojim će Prijavitelj dokazati da višak prihoda ostvaren obavljanjem svoje djelatnosti, ulaže u ostvarivanje i razvoj ciljeva poslovanja u skladu s društveno-poduzetničkim načelima (za trgovačka društva)“ te **nadopuna teksta dokaza postignuća za navedeni mjerljivi ishod** u smislu dostave statuta ili drugog temeljnog akta za udruge/zadruge te Odluke o raspodjeli dobiti za trgovačka društva. Također, dodaje se **tekst nadopune obaveznog mjerljivog ishoda**  za Element 4. u smislu broja računa za adaptaciju prostora i pripadajuća **nadopuna teksta dokaza postignuća navedenog mjerljivog ishoda** koji se odnosi na dostavu preslika računa za provedenu adaptaciju prostora za provođenje društveno-poduzetničke aktivnosti i fotografija prostora prije i poslije adaptacije te tablica sada glasi:

|  |  |  |  |
| --- | --- | --- | --- |
| **Naziv projektnog elementa** | **Pripadajuće prihvatljive aktivnosti**53 | **Obavezni mjerljivi ishodi** | **Dokaz postignuća mjerljivog ishoda** |
| **Element 1.** Upravljanje projektom i administracija  (obavezni element Poziva) | -zapošljavanje voditelja projekta  **Napomena:** osobe angažirane u sklopu projektnog elementa „Upravljanje projektom i administracija“ moraju biti angažirani isključivo putem ugovora o radu s Prijaviteljem ili Partnerom  - priprema zahtjeva za nadoknadom sredstava  - održavanje partnerskih sastanaka | -zaposlen voditelj projekta  - broj odobrenih zahtjeva za nadoknadom sredstava;  - broj održanih partnerskih sastanaka | -Preslike izrađenih dokumenata (ugovor o radu)  - Potpisne liste, fotografije, bilješke i/ili izvještaji |
| **Element 2.**  Priprema društveno-poduzetničkih aktivnosti | Izrada poslovnih planova i/ili pravnih akata u cilju transformacije Korisnika u društveno poduzeće/društvenog poduzetnika | -broj izrađenih poslovnih planova i/ili pravnih akata (koji obuhvaćaju javnobilježničke, sudske i druge upravne akte) | - Preslika izrađenih dokumenata  1.ukoliko je u pitanju trošak izrade poslovnog plana, treba sadržavati sav sadržaj preporučenog poslovnog plana navedenog na mrežnim stranicama HAMAG BICRO-a . Ukoliko PT2 smatra da izrađeni poslovni plan ne sadrži sve potrebne informacije može zatražiti izmjenu i dopunu poslovnog plana o trošku korisnika  2. troškovi transformacije Korisnika u društveno poduzeće obuhvaćaju javnobilježničke, sudske i druge upravne pristojbe i troškove sukladno službeno propisanim tarifama |
| **Element 3.**  Jačanje kapaciteta novih i postojećih pravnih subjekata i zaposlenika, te nezaposlenih članova Prijavitelja za provedbu društveno-poduzetničkih aktivnosti | Prijenos dobre prakse putem seminara i/ili radionica i/ili studijskih putovanja u zemlji i inozemstvu i/ili izobrazba zaposlenika i nezaposlenih članova o poslovanju i razvoju društvenog poduzetništva i o proizvodima i uslugama na kojima se temelji poslovanje i razvoj, provedba društveno-poduzetničke aktivnosti i dr. | Broj sudjelovanja na seminarima i/ili radionicama i/ili studijskim putovanjima u zemlji i inozemstvu ili izobrazbama zaposlenika i nezaposlenih članova o poslovanju i razvoju društvenog poduzetništva i o proizvodima i uslugama na kojima se temelji poslovanje i razvoj | Certifikati/ potvrde o sudjelovanju/ program događanja i ostali relevantni dokumenti i fotografije s događanja i računi\*  \*u slučaju studijskih putovanja potrebno je dodati program posjeta i fotografije te karte ili ukrcajne propusnice |
| **Element 4.**  Provedba društveno-poduzetničkih aktivnosti (obvezni element Poziva) | Obavljanje svih vrsta gospodarskih djelatnosti temeljeno na društveno poduzetničkim načelima koje obuhvaćaju i aktivnosti, mjere i programe namijenjene sprječavanju, prepoznavanju i rješavanju problema i poteškoća pojedinaca i obitelji te poboljšanju kvalitete njihovog života u zajednici, ulaganje u nabavu opreme, sirovina i repromaterijala i/ili ulaganje u poslovni prostor u svrhu provođenja projektnih aktivnosti; Marketinške aktivnosti vezane za proizvode i usluge proizvedene u sklopu projekta | Broj računa za kupljenu opremu/adaptaciju prostora ili za slične aktivnosti, a u svrhu provedbe društveno-poduzetničke aktivnosti.  Broj izrađenih materijala za promidžbu proizvoda ili usluge proizvedene u sklopu projekta  Prijavitelj dokazuje da je započeo aktivnost društvenog poduzetništva na način da do kraja provedbe projekta mora izdati (i naplatiti) račune za djelatnost koju obavlja kroz društveno poduzeće u minimalnom iznosu od 10% od ukupnih prihvatljivih troškova projekta.  Također, obavezna je dostava statuta ili drugog temeljnog akta do kraja provedbe projekta iz kojeg je razvidno da je Prijavitelj u dokument uvrstio poslovanje prema društveno-poduzetničkim principima sukladno kriteriju br. 2. Strategije (za zadruge i udruge) / dostava ovjerene Odluke o upotrebi dobiti za prethodnu godinu ili drugi odgovarajući dokument kojim će Prijavitelj dokazati da višak prihoda ostvaren obavljanjem svoje djelatnosti, ulaže u ostvarivanje i razvoj ciljeva poslovanja u skladu s društveno-poduzetničkim načelima (za trgovačka društva) | Preslike računa za kupljenu opremu za provođenje društveno-poduzetničke aktivnosti.  Preslike računa za provedenu adaptaciju prostora za provođenje društveno-poduzetničke aktivnosti.  Fotografije prostora prije i poslije adaptacije  Fotografije s održanih događanja  Objava na društvenim mrežama ili u medijima o provedbi društveno-poduzetničkih aktivnosti  Preslike marketinških materijala i medijske objave i reklame proizvoda  Preslike izdanih računa i izvodima s računa korisnika na kojem su vidljive uplate po izdanim računima.  Na zahtjev PT2 korisnik mora dostaviti i ostalu relevantnu dokumentaciju kojom dokazuje navedeno. Ukoliko korisnik nije uspješno naplatio izdane račune potrebno je dostaviti presliku Rješenja o prisilnoj naplati tražbine koje je izdano u svrhu naplate predmetnog računa.  Dostava statuta ili drugog temeljnog akta za udruge/zadruge/Odluka o upotrebi dobiti za prethodnu godinu ili drugi odgovarajući dokument koji se dokazuje da se višak prihodi reinvestira za trgovačka društva |
| **Element 5.**  Aktivnosti širenja koncepta društvenog poduzetništva u Republici Hrvatskoj | Organizacija i sudjelovanje na konferencijama o temama koje su relevantne za društveno poduzetništvo, organizacija i sudjelovanje na sajmovima/izložbama, umrežavanje dionika;, zagovaračke aktivnosti o konceptu društvenog poduzetništva, sastanci s dionicima koji bi transformirali svoje poslovanje na koncept društvenog poduzetništvu, prijenos znanja između društvenih poduzetnika, informiranje o postojećim potpornim institucijama za poduzetnike. | Broj konferencija,  sajmova, izložba i drugih informativnih događanja na kojima je Korisnik/Partner sudjelovao ili ih je organizirao | Potpisne liste s provedenih aktivnosti i izvještaji s provedenih aktivnosti i fotografije s održanih događanja i računi |
| **Element 6.**  **Promidžba i vidljivost (obvezni element Poziva)** | Aktivnosti vezane za promidžbu i vidljivost projekta | Broj izrađenih materijala za promidžbu i vidljivost projekta | Fotografije materijala i/ili videozapisi i računi |

**14.) U Uputama za prijavitelje,** u podtočki **3.3.3 Prihvatljive aktivnosti unutar projektnih elemenata za Skupinu 2,** u tekstu ispod Tablice prihvatljivih projektnih elemenata / aktivnosti, mjerljivih ishoda i dokaza njihovog postignuća koji glasi:

„**VAŽNO: Prijavitelj iz Skupine 2 dokazuje da je započeo aktivnost društvenog poduzetništva na način da do kraja provedbe projekta mora izdati račune za djelatnost koju obavlja kroz društveno poduzeće u minimalnom iznosu od 10% od ukupne vrijednosti projekta. Ukoliko Prijavitelj prethodno navedeno ne dokaže dostavom preslika izdanih računa i izvoda s računa korisnika na kojem su vidljive uplate po izdanim računima, isti se obvezuje izvršiti povrat iznosa od 10% od ukupnih prihvatljivih troškova projekta.“**

**Dodaje se nova rečenica koja glasi:**

**„Također, obavezna je dostava statuta ili drugog temeljnog akta do kraja provedbe projekta iz kojeg je razvidno da je Prijavitelj u dokument uvrstio poslovanje prema društveno-poduzetničkim principima sukladno kriteriju br. 2. Strategije (za zadruge i udruge) / dostava ovjerene Odluke o upotrebi dobiti za prethodnu godinu ili drugi odgovarajući dokument kojim će Prijavitelj dokazati da višak prihoda ostvaren obavljanjem svoje djelatnosti, ulaže u ostvarivanje i razvoj ciljeva poslovanja u skladu s društveno-poduzetničkim načelima (za trgovačka društva).“**

**15.) U Uputama za prijavitelje,** u točki**3.4 Dodjela potpora male vrijednosti sukladno Uredbi br. 1407/2013,** tekst koji je glasio:

„Za prihvatljive Prijavitelje iz Skupine 2, aktivnosti će se financirati putem potpora male vrijednosti, a koje će se dodjeljivati sukladno Programu potpora male vrijednosti za razvoj društvenog poduzetništva, utvrđenog sukladno Uredbi br. 1407/2013. **U iznos dodijeljene potpore ulazi cjelokupni iznos bespovratnih sredstava dodijeljen po ovom Pozive.“**

**…**

Nacionalna zaklada za razvoj civilnoga društva će po donošenju Odluke o financiranju, a prije potpisivanja Ugovora, zaključno provjeriti gornju granicu zaprimljenih *de minimis* sredstava svakog budućeg Korisnika.

**mijenja se i glasi:**

„Za prihvatljive Prijavitelje iz Skupine 2, aktivnosti će se financirati putem potpora male vrijednosti, a koje će se dodjeljivati sukladno Programu potpora male vrijednosti za jačanje poslovanja društvenih poduzetnika, utvrđenog sukladno Uredbi br. 1407/2013. **U iznos dodijeljene potpore ulazi cjelokupni iznos bespovratnih sredstava dodijeljen po ovom Pozive.“**

**…**

Nacionalna zaklada za razvoj civilnoga društva će po donošenju Odluke o financiranju, a prije potpisivanja Ugovora, zaključno provjeriti gornju granicu zaprimljenih *de minimis* sredstava svakog budućeg Korisnika dodatno uvidom u Registar državnih potpora i potpora male vrijednosti, koje vodi Ministarstvo financija.

**16.)** Točka **3.4 Neprihvatljive aktivnosti**

**mijenja se i glasi**

3.5 Neprihvatljive aktivnosti

**17.)** Točka **3.5 Informiranje i vidljivost**

mijenja se i glasi

3.6 Informiranje i vidljivost

**18.) U Uputama za prijavitelje,** u točki **4.3** **Ostali izravni troškovi, dodaje se nova podtočka 4.3.1 Trošak zapošljavanja ciljane skupine (vrijedi SAMO za Element 4. za Skupinu 2) koja glasi:**

„**4.3.1 Trošak zapošljavanja ciljane skupine (vrijedi SAMO za Element 4. za Skupinu 2)**

**Novo zapošljavanje pripadnika ciljane skupine i/ili troškovi plaća zaposlenika Prijavitelja i ako je primjenjivo, Partnera na provedbi navedene aktivnosti za vrijeme trajanja projekta obračunavaju se kao zasebna vrsta troška, uz izravne troškove osoblja i ostale izravne troškove koji iznose 40% izravnih troškova osoblja.“**

**19.)** Točka **4.3.1 Prihvatljivi troškovi za Skupinu 1**

**mijenja se i glasi**

**4.3.2** Prihvatljivi troškovi za Skupinu 1

**20.)** Točka**4.3.2 Prihvatljivi troškovi za Skupinu 2**

**mijenja se i glasi**

**4.3.3** Prihvatljivi troškovi za Skupinu 2

**21.) Točka 4.3.3. Troškovi nabave opreme (vrijedi SAMO za Skupinu 2 Prijavitelja)**

**mijenja se i glasi**

**4.3.4.** Troškovi nabave opreme (vrijedi SAMO za Skupinu 2 Prijavitelja)

**22.) U Uputama za prijavitelje,** u podtočki**4.3.4 Troškovi nabave opreme (vrijedi SAMO za Skupinu 2 Prijavitelja),** nakon teksta:

„Također, u sklopu provedbe projekta dopuštena je adaptacija prostora. Adaptacija prostora prihvatljivi je trošak ukoliko se jasno može povezati s projektnim aktivnostima, odnosno ukoliko doprinose ostvarenju ciljeva projekta.“

**dodaje se tekst koji glasi:**

„Opremanje, prilagodba i adaptacija su prihvatljivi troškovi samo ukoliko je u pitanju prostor koji je u vlasništvu Prijavitelja ili za koji Prijavitelj posjeduje ugovor o korištenju/zakupu nekretnine za najmanje cjelokupno razdoblje provedbe projekta. Neposredno prije potpisivanja Ugovora o dodjeli bespovratnih sredstava, Prijavitelj je dužan PT2 dostaviti na uvid presliku Potvrde o vlasništvu nekretnine (zemljišnoknjižni izvadak), odnosno ukoliko je u pitanju prostor koji je dan na korištenje ili je u najmu Prijavitelja, presliku ugovora o korištenju/zakupu nekretnine za najmanje cjelokupno razdoblje provedbe projekta.“

**23.) U Uputama za prijavitelje**, u točki **4.4. Neizravni troškovi (SAMO za Skupinu 1 Prijavitelja), druga točka VAŽNE NAPOMENE koja glasi:**

* Ukoliko je Prijavitelj ispunio propisani prag za dodjelu *de minimis* potpora u iznosu od 200 000 eura za tekuću i dvije prethodne godine, navedenu aktivnost može sam financirati.

**mijenja se i glasi**

* Ukoliko je Prijavitelj ispunio propisani prag za dodjelu *de minimis* potpora u iznosu od 200 000 eura za tekuću i dvije prethodne godine, navedenu aktivnost mora sam financirati**.**

**24.) U Uputama za prijavitelje**, u točki **4.4. Neizravni troškovi (SAMO za Skupinu 1 Prijavitelja),** „Ured za financiranje i ugovaranje EU projekata pri Hrvatskom zavodu za zapošljavanje“ **zamjenjuje se sa**: „Nacionalna zaklada za razvoj civilnoga društva“.

**25.)** **U Uputama za prijavitelje,** u točki **4.5 Korištenje pojednostavljenih troškovnih opcija (SAMO za Skupinu 2 Prijavitelja),** na kraju se **dodaje tekst koji glasi**:

## „NAPOMENA: Za potrebe ovog Poziva na dostavu projektnih prijedloga UKUPAN IZNOS PROJEKTA podrazumijeva zbrajanje sljedećih stavki:

1. IZRAVNI TROŠKOVI OSOBLJA;

2. OSTALI PRIHVATLJIVI TROŠKOVI (koji iznose 40% izravnih troškova osoblja);

3. ZASEBNA VRSTA TROŠKA - novog zapošljavanja pripadnika ciljane skupine i/ili troškovi plaća zaposlenika Prijavitelja i ako je primjenjivo, Partnera na provedbi navedene aktivnosti za vrijeme trajanja projekta (PRIMJENJIVO SAMO UKOLIKO PRIJAVITELJ SKUPINE 2 DEFINIRA NAVEDENI TROŠAK PLAĆA U OKVIRU Aktivnosti 4 . Provedba društveno-poduzetničkih aktivnosti)

**Ukupan zbroj navedena tri troška ne smije prelaziti maksimalan iznos projekta za Skupinu 2 koji iznosi 1.200.000,00 HRK.“**

**26.) U Uputama za Prijavitelje**, u točki **4.6 Neprihvatljivi troškovi (za obje Skupine Prijavitelja)**, na kraju se **dodaje točka koja glasi**:

* „troškovi adaptacije, opremanja i prilagodbe prostora koji nije u vlasništvu/korištenju/najmu Prijavitelja“.

**27.) U Uputama za prijavitelje**, u točki 5.2 **Sadržaj projektnog prijedloga**, **u prvoj rečenici briše se tekst** „i obvezne priloge“, te ona sada glasi:

„Formalno potpunim smatra se projektni prijedlog koja sadrži sve prijavne obrasce kako slijedi:.“

**28.)** **U Uputama za prijavitelje**, u točki 5.2 **Sadržaj projektnog prijedloga**, u podtočki 2. Prijavni obrazac B, tekst:

**„Format u kojem se dostavlja**: Obrazac potpisan od ovlaštene osobe i ovjeren službenim pečatom organizacije te elektronička preslika Izjave.“

**mijenja se i glasi:**

**„Format u kojem se dostavlja:** Papirnata preslika Obrasca i ovjeren službenim pečatom organizacije te elektronička preslika Izjave.

Na zahtjev PT2, potrebno dostaviti originalnu verziju Obrasca.

**29.)** **U Uputama za prijavitelje**, u točki 5.2 **Sadržaj projektnog prijedloga**, u podtočki 3. Izjava Prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava i Izjava o partnerstvu, tekst:

**„Format u kojem se dostavlja**: Izjava potpisana od ovlaštene osobe i ovjerena službenim pečatom organizacije te elektronička preslika Izjave.“

**mijenja se i glasi:**

**„Format u kojem se dostavlja:** Papirnata preslika Izjave i ovjerena službenim pečatom organizacije te elektronička preslika Izjave.

Na zahtjev PT2, potrebno dostaviti originalnu verziju Izjave.“

**30.)** U Uputama za prijavitelje, u točki 5.2 **Sadržaj projektnog prijedloga**, u podtočki 6. tekst:

Dokumenti iz kojih je razvidno ispunjavanje odredbi iz točke 2.1, odnosno 2.2 za Prijavitelja i sve Partnere, dokazuju pravnoj osobnosti Prijavitelja i Partnera.

**mijenja se i glasi:**

6. Dokumenti iz kojih je razvidno ispunjavanje odredbi iz točke 2.1.1 za Skupinu 1, odnosno 2.1.4, podtočka a) za Skupinu 2 te točke 2.2. za Partnere, a čime se dokazuje pravna osobnost Prijavitelja i Partnera.

**31.)** U Uputama za prijavitelje, u točki 5.2 **Sadržaj projektnog prijedloga**, u podtočki 7. Izjava Prijavitelja o primljenim *deminimis* potporama, tekst:

„Format u kojem se dostavlja: Izjava potpisana od ovlaštene osobe i ovjerena službenim pečatom organizacije te elektronička preslika Izjave.“

**mijenja se i glasi:**

7. Izjava o primljenim potporama

**„Format u kojem se dostavlja:** Papirnata preslika Izjave potpisana od ovlaštene osobe i ovjerena službenim pečatom organizacije te elektronička preslika Izjave.

Na zahtjev PT2, potrebno dostaviti originalnu verziju Izjave.“

**32.)** **U Uputama za prijavitelje**, u točki 5.2 **Sadržaj projektnog prijedloga**, u podtočki 8. Izjava poslodavca o broju zaposlenih (**primjenjivo na Skupinu 1**), tekst:

„**Format u kojem se dostavlja:** Izjava potpisana od ovlaštene osobe i ovjerena službenim pečatom organizacije te elektronička preslika Izjave.“

**mijenja se i glasi:**

**„Format u kojem se dostavlja:** Papirnata preslika Izjave ovjerena službenim pečatom organizacije te elektronička preslika Izjave.

Na zahtjev PT2, potrebno dostaviti originalnu verziju Izjave.“

**33.)** **U Uputama za prijavitelje**, u točki 5.2 **Sadržaj projektnog prijedloga,** nakon rečenice:

Word verzije obrazaca Izjava pod brojevima 2., 3., 4., 7. i 8. dostupne su kao dio natječajne dokumentacije za ovaj Poziv.

**dodaje se rečenica**

**Popis obaveznih obrazaca nalazi se na posljednjoj strani UzP-a.**

**34.) U Uputama za Prijavitelje**, u točki **5.5 Izmjene i dopune Poziva na dostavu projektnih prijedloga,** dodaje se tekst:

„Pri izradi i objavi Izmjena i/ili dopuna, PT1 Prijaviteljima osigurava dovoljno vremena za izmjenu i/ili dopunu projektnih prijedloga, a u slučaju da su projektni prijedlozi već dostavljeni, osigurava rok za njihove izmjene i/ili dopune ili dostavu dodatnih informacija.

Navedeno podrazumijeva da u slučaju kad nastupe izmjene i/ili dopune natječajne dokumentacije, PT2 dodatno o istom obavještava Prijavitelje čiji su projektni prijedlozi već zaprimljeni, a kojima se onda u razumnom roku omogućava izmjena i/ili dopuna projektnog prijedloga isključivo u onim dijelovima u kojima je izmijenjena natječajna dokumentacija. Nakon izvršene izmjene/dopune projektnog prijedloga, Prijavitelj dopunjeni projektni prijedlog ponovo dostavlja Posredničkom tijelu razine 2, no navedene izmjene i/ili dopune projektnog prijedloga ne mijenjaju poredak zaprimanja prvog projektnog prijedloga navedenog Prijavitelja.“

**35.) U Uputama za prijavitelje,** u točki 5.8 **Dodatne informacije** tekst:

Nakon što podnesu projektni prijedlog, Prijavitelji ne mogu dostavljati dopunjenu i/ili ispravljenu verziju projektnog prijedloga, osim u slučaju zatraženog pojašnjenja od strane PT2. U slučaju zaprimanja dopune i/ili ispravka bez zatraženog pojašnjenja od strane PT2, takva dokumentacija neće biti uzeta u obzir te će se projektni prijedlog tretirati sukladno prvotno zaprimljenom paketu/omotnici.

**dopunjuje se i glasi:**

Nakon što podnesu projektni prijedlog, a ukoliko nije nastupila izmjena dopuna natječajne dokumentacije kako je opisano u točki 5.5 ovog UzP-a, Prijavitelji ne mogu dostavljati dopunjenu i/ili ispravljenu verziju projektnog prijedloga, osim u slučaju zatraženog pojašnjenja od strane PT2. U slučaju zaprimanja dopune i/ili ispravka bez zatraženog pojašnjenja od strane PT2, takva dokumentacija neće biti uzeta u obzir te će se projektni prijedlog tretirati sukladno prvotno zaprimljenom paketu/omotnici.

**36.) U Uputama za prijavitelje**, u točki **6.1 Administrativna provjera,** u tablici u stupcu „Uvjeti za registraciju i administrativnu provjeru“, pod točkom 9. **briše se riječ** „prilozi“ te tekst sada glasi:

„9. Projektni prijedlog sadrži sve obvezne obrasce i prateće dokumente, (gdje je to primjenjivo) dokumenti su potpisani od ovlaštene osobe (u mandatu sukladno izvršnom rješenju na dan potpisa Izjave) i ovjereni službenim pečatom organizacije.“

**37.) U Uputama za prijavitelje,** u točki **6.2 Procjena kvalitete dodaje se tekst** u drugom retku tablice **Prihvatljivost Prijavitelja i Partnera** te tekst sada glasi:

Prijavitelj (potencijalni Korisnik, ako je primjenjivo i Partner) je prihvatljiv po drugim zahtjevima predmetnog postupka dodjele, sukladno točkama 2.1.2, 2.1.4 (od b) do e)) te 2.2.1.

**38.)** **U Uputama za prijavitelje,** u točki **6.2 Procjena kvalitete u tablici Provjere prihvatljivosti projekta, tekst 7. Pitanja za provjeru prihvatljivosti projekta:**

Predviđeno trajanje projekta je od 16 do 30 mjeseca.

**mijenja se i glasi**

Predviđeno trajanje projekta je od 12 do 30 mjeseca.

**39.) U Uputama za prijavitelje,** u točki **6.3 Ocjenjivanje kvalitete dodaje se rečenica** vezana za postupanje u slučaju ocjenjivanja kriterija.**8 Regionalna jednakost u pristupu zapošljavanja** koja glasi:

Ukoliko se projekt provodi na više od jedne lokacije, ocjena za kriterij *8. Regionalna jednakost u pristupu* zapošljavanja iznosit će srednju vrijednost ocjena za svaku pojedinu lokaciju, kako je za navedeni kriterij propisano u tablici iznad.

**40.)** **U Posebnim uvjetima ugovora za Skupinu 1., u članku 4. – Neprihvatljivi izdatci,** u točki **4.1 Sljedeće vrste izdataka nisu prihvatljive za financiranje u okviru Projekta, na kraju se dodaje podtočka koja glasi:**

* „troškovi adaptacije, opremanja i prilagodbe prostora koji nije u vlasništvu/korištenju/najmu Prijavitelja.“

**41.) U Posebnim uvjetima ugovora za Skupinu 1., u članku 11.4.4 - Potpore za zapošljavanje radnika u nepovoljnom položaju u obliku subvencija na plaće na koje se odnosi članak 32. Uredbe br. 651/2014,** na kraju stavka **dodaje se rečenica** te stavak sada glasi:

„ 11.4.4 Potpora se može dodijeliti Korisniku ukoliko će zapošljavanje uz potporu dovesti do neto povećanja broja zaposlenih u odnosu na prosječan broj zaposlenih u posljednjih 12 mjeseci. Prosječan broj zaposlenih predstavlja izračun kretanja broja zaposlenih po svakom mjesecu unazad 12 mjeseci. Radnici za koje teče ugovorna obveza po ugovoru o dodjeli potpore za zapošljavanje temeljem potpore za zapošljavanje dodijeljene od strane drugih davatelja potpore unazad 12 mjeseci ne ulaze u izračun prosječne zaposlenosti. Iznimno, ukoliko Prijavitelj nije imao zaposlenih unazad 12 mjeseci, potpora se može dodijeliti Prijavitelju koji je imao zaposlenog najmanje jednog radnika unazad 6 mjeseci na puno radno vrijeme.“

**42.) U Posebnim uvjetima ugovora za Skupinu 1., u članku 11.5.4 - Potpore za zapošljavanje radnika s invaliditetom u obliku subvencija za plaće na koje se odnosi članak 33. Uredbe br. 651/2014,** na kraju stavka **dodaje se rečenica** te stavak sada glasi:

„11.5.4 Potpora se može dodijeliti poslodavcima ukoliko će zapošljavanje uz potporu dovesti do neto povećanja broja zaposlenih u odnosu na prosječan broj zaposlenih u posljednjih 12 mjeseci. Prosječan broj zaposlenih predstavlja izračun kretanja broja zaposlenih po svakom mjesecu unazad 12 mjeseci. Radnici za koje teče ugovorna obveza po ugovoru o dodjeli potpore za zapošljavanje temeljem potpore za zapošljavanje dodijeljene od strane drugih davatelja potpore unazad 12 mjeseci, ne ulaze u izračun prosječne zaposlenosti. Iznimno, ukoliko Prijavitelj nije imao zaposlenih unazad 12 mjeseci, potpora se može dodijeliti Prijavitelju koji je imao zaposlenog najmanje jednog radnika unazad 6 mjeseci na puno radno vrijeme.“

**43.) U Posebnim uvjetima ugovora za Skupinu 2., u članku 5. Neprihvatljivi izdatci, u točki 5.1 Sljedeće vrste izdataka nisu prihvatljive za financiranje u okviru Projekta, na kraju se dodaje podtočka koja glasi:**

* „troškovi adaptacije, opremanja i prilagodbe prostora koji nije u vlasništvu/korištenju/najmu Prijavitelja.“

**44.) U Posebnim uvjetima ugovora za Skupinu 2., u članku 7. – Izravni troškovi osoblja i ostali izravni troškovi, dodaju se novi stavci 7.7. i 7.8** koji glase:

„7.7. Ostalim izravnim troškovima smatraju se i **troškovi zapošljavanja ciljane skupine**, koji vrijede samo za prihvatljive aktivnosti u okviru Elementa 4. za Skupinu 2 (Provedba društveno-poduzetničkih aktivnosti). Ovi troškovi obuhvaćaju novo zapošljavanje pripadnika ciljane skupine i/ili troškove plaća zaposlenika Prijavitelja i, ako je primjenjivo Partnera, na provedbi navedene aktivnosti za vrijeme trajanja projekta. Obračunavaju se kao **zasebna vrsta troška**, uz izravne troškove osoblja i ostale izravne troškove koji iznose 40% izravnih troškova osoblja**.**

7.8 Troškovi plaća ciljane skupine koji se odnose na prihvatljive aktivnosti u okviru Elementa 4 za Skupinu 2 Provedba društveno-poduzetničkih aktivnosti ne smiju prelaziti 50% ukupnog iznosa projekta.“

**45.) U Posebnim uvjetima ugovora za Skupinu 2., u članku 14. - Potpore male vrijednosti,** u točki 14.3 **dodaje se dio rečenice** te točka sada glasi:

14.3 Pojam Korisnik potpore obuhvaća pojedinačno Korisnika bespovratnih sredstava i sve Partnera/e na projektu, ako je primjenjivo.

**46.) U Posebnim uvjetima ugovora za Skupinu 2., u članku 14. - Potpore male vrijednosti,** u točki 14.9 **dodaje se dio rečenice** te točka sada glasi:

14.9 U slučaju iz stavka 7. i 8. ovoga članka, Korisnik potpore obvezuje se obavijestiti Partnera/e korisnika/e potpora o mogućem povratu dodijeljenog iznosa, uključujući i kamate u slučaju da se otkrije da je dodijeljena de minimis potpora protivna primjenjivom zakonu, Korisnik preuzima odgovornost osiguranja da podijeljeni iznos *de minimis* potpore ne prijeđe iznos *de minimis* potpore navedene u točki 14.1 ovog Ugovora.

**47.) U Posebnim uvjetima ugovora za Skupinu 2., u članku 14. - Potpore male vrijednosti, dodaje se** točka 14.10 koja glasi:

14.10 U slučaju da nadležna tijela u roku od 10 fiskalnih godina od datuma dodjele de minimis potpore iz točke 14.1 ovog Ugovora, ustanove da su projekt ili bilo koji iznos de minimis potpore protivni pravilima o državnim potporama, isplata bespovratnih sredstava se automatski obustavlja, ovaj Ugovor se raskida i čitav iznos bespovratnih sredstava s primjenjivim kamatama podliježe članku 19. Općih uvjeta ovog Ugovora, ukoliko se ovaj ugovor ne može izmijeniti na način da bude sukladan s pravilima o državnim potporama ili ako predložena izmjena nije prihvatljiva za Korisnika.

1. [↑](#footnote-ref-2)
2. [↑](#footnote-ref-3)
3. [↑](#footnote-ref-4)
4. [↑](#footnote-ref-5)