**Ugovor o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020.**

**<*Referentni broj Ugovora o* *dodjeli bespovratnih sredstava>***

**<*Naziv projekta>***

("Ugovor ododjeli bespovratnih sredstava", u daljnjem tekstu: Ugovor)

Ministarstvo rada i mirovinskoga sustava

Ulica Grada Vukovara 78

10 000 Zagreb

OIB: 53969486500

Upravljačko tijelo/Posredničko tijelo razine 1

(u daljnjem tekstu: UT/PT1),

i

Nacionalna zaklada za razvoj civilnoga društva,

Štrigina 1a

10 000 Zagreb

OIB: 56203195550

Posredničko tijelo razine 2

(u daljnjem tekstu: PT2),

(zajednički obuhvaćeni pojmom PT-ovi),

s jedne strane, i

korisnik bespovratnih sredstava iz Europskog socijalnog fonda

<Puni službeni naziv i adresa Korisnika>

<Pravni oblik>

<OIB -Osobni identifikacijski broj >

(u daljnjem tekstu: Korisnik)

s druge strane,

(u daljnjem tekstu: Strane) složile su se kako slijedi:

**Posebni uvjeti Ugovora**

**Članak 1. – Svrha**

1.1 Svrha ovog Ugovora je dodjela bespovratnih sredstava Korisniku u svrhu provedbe projekta pod nazivom:<*naziv Projekta>* (u daljnjem tekstu: Projekt) opisanog u Prilogu I ovih Posebnih uvjeta: Prijavni obrazac A, koji je sastavni dio ovog Ugovora.

1.2 Bespovratna sredstva se dodjeljuju Korisniku u skladu s uvjetima utvrđenima u Općim uvjetima i u ovim Posebnim uvjetima Ugovora, za koje Korisnik ovim putem izjavljuje da ih je u cijelosti primio na znanje i prihvatio.

1.3 Korisnik se obvezuje provesti Projekt u skladu s opisom i opsegom Projekta, sukladno odredbama ovih Posebnih uvjeta Ugovora, Općim uvjetima Ugovora te naknadnim izmjenama Ugovora.

**Članak 2. – Provedba i financijsko razdoblje Projekta**

2.1 Ovaj Ugovor stupa na snagu s datumom potpisa posljednje Strane te ostaje na snazi do izvršenja svih obaveza ugovornih Strana[[1]](#footnote-2).

2.2 Razdoblje provedbe Projekta započinje s datumom zadnjeg potpisa ugovora te traje <…> mjeseci.[[2]](#footnote-3)

2.3 Razdoblje financiranja [[3]](#footnote-4)Projekta započinje stupanjem Ugovora na snagu i završava najkasnije do 31. prosinca 2023.

2.4 Razdoblje prihvatljivosti izdataka[[4]](#footnote-5) projekta je 60 kalendarskih dana nakon završetka razdoblja provedbe Projekta, računajući od datuma zadnjeg potpisa Ugovora.

2.5 Završni zahtjev za nadoknadom sredstava i Završno izvješće podnose se PT-u 2 u roku od 30 kalendarskih dana od isteka razdoblja provedbe projekta.

2.6 Korisnik podnosi Zahtjeve za nadoknadom sredstava (u daljnjem tekstu: ZNS) u roku od 15 dana od isteka svaka 3 mjeseca od sklapanja ugovora ili češće na zahtjev PT2.

**Članak 3. – Iznos bespovratnih sredstava, postotak financiranja Projekta i uređenje plaćanja**

3.1 Ukupna vrijednost Projekta iznosi <…. > kuna.

3.2 Ukupni prihvatljivi troškovi iznose <…> kuna, kao što je utvrđeno u Prilogu I Prijavni obrazac A, a u skladu s Općim uvjetima Ugovora.

3.3 Dodjeljuju se bespovratna sredstva u iznosu od <…> kuna što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u točki 3.1 ovog članka.

Iznosi bespovratnih sredstava koji se plaćaju Korisniku tijekom provedbe projekta i konačni iznos financiranja utvrđuju se u skladu s člankom 18. Općih uvjeta Ugovora.

Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovoran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.4 Korisnik je ovlašten podnositi ZNS-ove samo za već plaćene troškove (metoda nadoknade).

3.5 Korisnik ima pravo zatražiti plaćanje predujma. Ukupni iznos predujma ne može biti viši od <… > kuna (40% prihvatljivih troškova Projekta).

*Prethodni stavak nije primjenjiv ako je Korisnik ujedno korisnik Državnog proračuna ili proračunski korisnik treće razine.)*

3.6 Ako Korisnik ne postupa u skladu s odlukom UT–a/PT-a 1 kojom je naložen povrat sredstava i/ili je bankovni račun Korisnika blokiran zbog prisilne naplate potraživanja ili drugih razloga, u odnosu na Korisnika obustavljaju se daljnje isplate iz točke 3.3. ovog članka, koje vrši UT/PT1ili se po odluci UT-a/PT-a 1/UT – a iznos koji je Korisnik trebao vratiti odbija od iznosa daljnjih plaćanja.

*(Nije primjenjivo ako je korisnik ujedno korisnik državnog proračuna.)*

3.7 Za proračunske korisnike koji posluju preko jedinstvenog računa državnog proračuna, a koji su ujedno i korisnici projekata, nije predviđeno izvršenje plaćanja od strane UT/PT1. Korisnici izvršavaju plaćanja sa svojih proračunskih pozicija na kojima su osigurali sredstva sukladno Uputi za izradu financijskih planova proračunskih i izvanproračunskih korisnika Državnog proračuna Ministarstva financija i Zakonu o izvršavanju Državnog proračuna. PT2 odobrava prihvatljive troškove te o odobrenom iznosu obavještava korisnika i UT/PT1. U slučaju manje odobrenog iznosa Korisnik izvršava odgovarajuću korekciju u Financijskom informatičkom sustavu državne riznice (FIS DR) u skladu s uputama koje donosi Ministarstvo financija.

3.8 Neizravni i svi ostali troškovi, sukladno članku 8. ovih Posebnih uvjeta Ugovora, mogu biti odobreni u ukupnom iznosu od 40% odobrenih prihvatljivih izravnih troškova osoblja.

**Članak 4. – Neprihvatljivi izdatci**

4.1 Sljedeće vrste izdataka nisu prihvatljive za financiranje u okviru Projekta:

* kamate na dug;
* ulaganja u kapital ili kreditna ulaganja;
* porez na dodanu vrijednost (PDV) (osim u slučajevima kada Korisnik nema mogućnost povrata PDV-a u okviru nacionalnog zakonodavstva o PDV-u);
* doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika;
* kupnja vozila;
* kupnja korištene opreme;
* amortizacija trajne materijalne imovine;
* izrada poslovnog plana čiji trošak izrade premašuje iznos od 10 tisuća kuna;
* otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu;
* kazne, financijske globe i troškovi sudskih sporova;
* gubici zbog fluktuacija valutnih tečaja i provizija na valutni tečaj;
* plaćanje neoporezivih bonusa zaposlenima;
* bankovni troškovi za otvaranje i vođenje računa, naknade za financijske transfere i druge pristojbe u potpunosti financijske prirode;
* kupnja neizgrađenog zemljišta i izgrađenog zemljišta u iznosu većem od 10% iznosa ukupnih prihvatljivih izdataka za određenu operaciju;
* neizravni troškovi koji premašuju vrijednost od 15% prihvatljivih izravnih troškova osoblja;
* troškovi vezani uz radionice, seminare, konferencije, kongrese i druge oblike usavršavanja povezane s upravljanjem projektom i administracijom;
* troškovi pravnih osoba u elementu upravljanje projektom i administracija;
* troškovi podugovaranja (nabava dobara, usluga, radova) samih Korisnika i/ili Partnera;
* troškovi dodatnog dohotka za obavljanje poslova vezanih uz projekt na temelju ugovora o djelu za zaposlenike Korisnika i/ili Partnera koji istovremeno svoju redovnu plaću primaju na temelju ugovora o radu;
* jubilarne nagrade i naknade za odvojeni život;
* naknade plaća za vrijeme privremene nesposobnosti za rad zbog bolesti ili ozljede i privremene spriječenosti obavljanja rada zbog određenog liječenja ili medicinskog ispitivanja koje se ne može obaviti izvan radnog vremena osiguranika na teret sredstava Hrvatskog zavoda za zdravstveno osiguranje;
* trošak plaća ciljane skupine koje nisu zaposlene kod Prijavitelja
* jednokratne naknade i potpore koje čine materijalno pravo radnika, a koje se ostvaruju na temelju nastanka okolnosti za koje se dodjeljuju i ne isplaćuju se svim zaposlenicima korisnika (u slučaju smrti člana uže obitelji, za novorođeno dijete, zbog bolovanja zaposlenika duljeg od 90 dana, dar za djecu i slično);
* izdatak koji ispunjava uvjete za potporu iz EFRR-a;
* izdaci jamstava koja izdaje banka ili druga financijska institucija;
* trošak potvrde (solemnizacije) bjanko zadužnice;
* troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora;
* drugi troškovi koji nisu u neposrednoj povezanosti sa sadržajem i ciljevima projekta;
* plaćanje u gotovini iznad 5.000,00 HRK, odnosno iznad iznosa blagajničkog maksimuma utvrđenog internim aktom Korisnika, ukoliko je isti manji od 5.000,00 HRK.
  + izdaci povezani s uslugom revizije projekta koju nabavlja Korisnik
  + troškovi usluge evaluacije projekta.
  + troškovi adaptacije, opremanja i prilagodbe prostora koji nije u vlasništvu/korištenju/najmu Prijavitelja

4.2 **Kod potpora za savjetodavne usluge u korist MSP-ova**, nisu prihvatljive niti sljedeće vrste izdataka:

* troškovi za savjetodavne usluge čiji intenzitet na teret korisnika iznosi manje od 50% prihvatljivih troškova,
* troškovi za savjetodavne usluge za upravljanje projektom i administraciju,
* troškovi za savjetodavne usluge koje su trajna ili periodična djelatnost te su povezane s uobičajenim troškovima poslovanja poduzetnika, kao što su troškovi za uobičajene usluge poreznog savjetovanja, redovne pravne usluge ili oglašavanje,
* troškovi koji prelaze visinu bruto ekvivalenta potpore u iznosu od 2.000.000,00 kuna po poduzetniku i po projektu te
* troškovi savjetodavnih usluga koje ne pružaju vanjski konzultanti.

4.3 **Kod potpora MSP-ovima za sudjelovanje na sajmovima**, nisu prihvatljive niti sljedeće vrste izdataka:

* troškovi sudjelovanja na sajmu čiji intenzitet na teret korisnika iznosi manje od 50% prihvatljivih troškova,
* troškovi koji prelaze visinu bruto ekvivalenta potpore u iznosu od 2.000.000,00 kuna po poduzetniku i po projektu,
* troškovi koji nisu povezani s aktivnostima najma, uređenja i vođenja štanda, te
* troškovi nastali sudjelovanjem na događanjima, seminarima, konferencijama i sl. koji su organizirani u sklopu sajma ili izložbe, a nisu u neposrednoj vezi s aktivnostima najma, uređenja i vođenja štanda.

4.4 **Kod potpora za usavršavanje**, nisu prihvatljive niti sljedeće vrste izdataka:

* troškovi za usavršavanje koje korisnici provode radi osiguravanja sukladnosti s obveznim nacionalnim normama o usavršavanju,
* troškovi za usavršavanje čiji intenzitet na teret korisnika iznosi manje od 50% prihvatljivih troškova,
* troškovi za usavršavanje čiji intenzitet na teret korisnika iznosi manje od 40% prihvatljivih troškova ako se usavršavanje provodi za radnike s invaliditetom ili radnike u nepovoljnom položaju,
* troškovi za usavršavanje čiji intenzitet na teret korisnika iznosi manje od 40% prihvatljivih troškova ako se potpora dodjeljuje srednjem poduzetniku,
* troškovi za usavršavanje čiji intenzitet na teret korisnika iznosi manje od 30% prihvatljivih troškova ako se potpora dodjeljuje malom poduzetniku,
* troškovi koji prelaze visinu bruto ekvivalenta potpore u iznosu od 2.000.000,00 kuna po poduzetniku i po projektu,
* troškovi smještaja polaznika usavršavanja, osim najnužnijih troškova smještaja polaznika usavršavanja koji su radnici s invaliditetom,
* troškovi predavača, za sate tijekom kojih predavači nisu sudjelovali u usavršavanju,
* troškovi poslovanja povezani s predavačima i polaznicima koji nisu izravno povezani s projektom usavršavanja,
* troškovi savjetodavnih usluga koji nisu povezani s projektom usavršavanja te
* troškovi osoblja polaznika usavršavanja i opći neizravni troškovi (administrativni troškovi, najam, režijski troškovi) za sate koje polaznici usavršavanja nisu proveli na usavršavanju.

4.5 **Kod potpora za zapošljavanje radnika u nepovoljnom i izrazito nepovoljnom položaju**, nisu prihvatljive niti sljedeće vrste izdataka:

* troškovi za zapošljavanje radnika čiji intenzitet na teret korisnika iznosi manje od 50% prihvatljivih troškova,
* troškovi koji prelaze visinu bruto ekvivalenta potpore u iznosu od 2.000.000,00 kuna po poduzetniku i po projektu,
* troškovi plaća osoba za razdoblje koje premašuje 12 mjeseci nakon zaposlenja radnika u nepovoljnom položaju,
* troškovi plaća osoba za razdoblje koje premašuje 24 mjeseci nakon zaposlenja radnika u **izrazito nepovoljnom položaju** te
* troškovi za zapošljavanje radnika u nepovoljnom ili izrazito nepovoljnom položaju ako sufinancirano zapošljavanje ne predstavlja neto povećanje broja zaposlenih u dotičnom poduzetniku, računajući broj zaposlenih na dan podnošenja prijave na Poziv na dostavu projektnih prijedloga u odnosu na prosjek za proteklih 12 mjeseci, osim ako su radna mjesta ispražnjena zbog dobrovoljnog odlaska, invalidnosti, umirovljenja zbog dobi, dobrovoljnog smanjenja radnog vremena ili zakonskog odlaska zbog povrede radne obveze, a ne kao posljedica viška radne snage.

4.6 **Kod potpora za zapošljavanje radnika s invaliditetom,** nisu prihvatljive niti sljedeće vrste izdataka:

* troškovi za zapošljavanje radnika čiji intenzitet na teret korisnika iznosi manje od 25% prihvatljivih troškova,
* troškovi koji prelaze visinu bruto ekvivalenta potpore u iznosu od 2.000.000,00 kuna po poduzetniku i po projektu te
* troškovi za zapošljavanje radnika s invaliditetom ako sufinancirano zapošljavanje ne predstavlja neto povećanje broja zaposlenih u dotičnom poduzetniku, računajući broj zaposlenih na dan podnošenja prijave na Poziv na dostavu projektnih prijedloga u odnosu na prosjek za proteklih 12 mjeseci, osim ako su radna mjesta ispražnjena zbog dobrovoljnog odlaska, invalidnosti, umirovljenja zbog dobi, dobrovoljnog smanjenja radnog vremena ili zakonskog odlaska zbog povrede radne obveze, a ne kao posljedica viška radne snage.

4.7 **Kod potpora za nadoknadu dodatnih troškova zapošljavanja radnika s invaliditetom,** nisu prihvatljive niti sljedeće vrste izdataka:

* troškovi koji prelaze visinu bruto ekvivalenta potpore u iznosu od 1.000.000,00 kuna po poduzetniku i po projektu,
* troškovi prilagodbe prostorija koje nisu poslovni prostori,
* troškovi zapošljavanja osoblja izvan vremena provedenog u pružanju pomoći radnicima s invaliditetom i u obučavanju tog osoblja za pružanje pomoći radnicima s invaliditetom te
* troškovi koji nisu izravno povezani s prijevozom radnika s invaliditetom na radno mjesto i u odnosu na s radom povezane djelatnosti.

**Članak 5. – Prihvatljivi izdaci**

5.1 Izdaci prihvatljivi za financiranje u okviru Projekta su izravni (neposredni) troškovi i neizravni (posredni) troškovi projekta.

5.2 Izravni troškovi su troškovi koji su u izravnoj vezi s provedbom i ostvarenjem jednog ili više ciljeva projekta odnosno troškovi izravno povezani s pojedinačnom aktivnosti projekta pri čemu se veza s tom pojedinačnom aktivnošću može dokazati.

5.3 Izravni troškovi su isključivo oni troškovi za koje se može utvrditi točan iznos koji se može pripisati određenoj aktivnosti.

5.4 Izravni troškovi dijele se na izravne troškove osoblja i ostale izravne troškove.

**Članak 6. – Izravni troškovi osoblja i ostali izravni troškovi**

6.1 Prihvatljivi **izravni troškovi osoblja** uključuju ukupne naknade za obavljeni rad osoblja koje je izravno uključeno u provedbu projekta i pojedinih aktivnosti.

6.2 Prihvatljivi izravni troškovi osoblja uključuju:

* troškove koji proizlaze iz ugovora o radu između poslodavca i zaposlenika ili iz ugovora o uslugama za vanjsko osoblje između naručitelja i fizičke osobe i to isključivo u vrijednosti manjoj od 200.000,00 kn bez poreza na dodanu vrijednost te koji se isplaćuju osoblju za obavljeni rad koji je izravno povezan s Projektom te
* naknade za vanjske usluge fizičkih osoba izravno vezane uz provedbu projektnih aktivnosti (ugovori o uslugama za osobe koji nisu zaposlenici korisnika ili partnera a aktivnosti za koje su te osobe u okviru projekta zadužene u izravnoj su vezi s ostvarenjem jednog ili više ciljeva projekta).

6.3 U smislu stavka 2., alineje 1. ovog članka izravnim troškovima osoblja smatraju se plaća voditelja i/ili koordinatora projekta te plaće drugih osoba koje izravno sudjeluju u provedbi projektnih aktivnosti odnosno izravno doprinose ostvarenju jednog ili više ciljeva projekta uključujući:

* pripadajuće poreze i prireze,
* doprinose iz plaće,
* dodatke na plaću koji proizlaze iz zakona, propisa i/ili internih akata organizacija/institucija, a dodjeljuju se temeljem radnog odnosa te
* prihvatljive naknade troškova prema odredbama Pravilnika o porezu na dohodak - prehrana, prijevoz, prigodne nagrade radniku u stvarno isplaćenom iznosu, a najviše do neoporezivog godišnjeg iznosa; naknade plaće za koje poslodavac ne može dobiti povrat iz drugih izvora te
* druge osobne primitke u skladu s važećim radnim zakonodavstvom.

6.4 Izravnim troškovima osoblja u smislu ovog Ugovora ne smatraju se:

* putni troškovi (osim troškova prijevoza osoblja koje je obuhvaćeno zakonski reguliranim davanjima na plaću),
* ugovori o uslugama sklopljeni s pravnim osobama,
* ugovore o uslugama sklopljeni s fizičkim osobama čija je nominalna vrijednost veća od 200.000,00 kn, bez poreza na dodatnu vrijednost te
* materijale potrebne osoblju projekta za provedbu projektnih aktivnosti ili zadataka.

6.5 Naknade ili plaće koje se isplaćuju u korist sudionika u projektu odnosno pripadnika/ca ciljanih skupina ne smatraju se izravnim troškovima osoblja.

6.6 **Ostalim izravnim troškovima** smatraju se troškovi koji nisu izravni troškovi osoblja, a u izravnoj su vezi s provedbom i ostvarenjem jednog ili više ciljeva projekta odnosno izravno su povezani s pojedinom aktivnosti projekta pri čemu se veza s tom pojedinačnom aktivnošću može dokazati.

**Članak 7. – Neizravni troškovi**

7.1 Neizravni troškovi su troškovi koji nisu izravno povezani ili se ne mogu izravno povezati s pojedinačnom aktivnošću te za koje je teško utvrditi točan iznos koji se može pripisati određenoj aktivnosti.

7.2 Neizravne troškove čine, između ostalih, npr.:

* troškovi usluga računovodstva,
* troškovi usluga čišćenja,
* troškovi telefona, vode, električne energije,
* troškovi najma uredskog prostora u dijelu koji se koristi za upravljanje projektom,
* troškovi poštarine te
* troškovi uredskog materijal i sl.

**Članak 8. – Izračun neizravnih troškova primjenom fiksne stope**

8.1 Neizravni troškovi izračunavaju se po fiksnoj stopi te mogu iznositi najviše do visine od 15% prihvatljivih izravnih troškova osoblja, sukladno članku 68, stavku 1, točki (b) Uredbe 1303/2013.

8.2 Neizravni troškovi financiraju se temeljem Uredbe Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na *de minimis* potpore te predstavljaju *de minimis* potporu.

8.3 Ukoliko je Korisnik do podnošenja projektne prijave na ovaj Poziv već iskoristio dopušteni iznos *de minimis* potpora za prethodno trogodišnje razdoblje, neizravne troškove može financirati vlastitim sredstvima, sukladno članku 12. ovog Ugovora.

**Članak 9. – Mjere osiguravanja javnosti i vidljivosti**

9.1 Na zahtjev UT/PT-a 1 i PT-a 2 Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Općim uvjetima Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. (u daljnjem tekstu Opći uvjeti).

**Članak 10. – Upravljanje projektnom imovinom**

10.1 Imovina koja je stečena u Projektu mora se koristiti u skladu s opisom Projekta sadržanim u Prilogu I Posebnih uvjeta Ugovora.

10.2 U slučaju da se imovina iz članka 10.1. ovih Posebnih uvjeta Ugovora prenosi na treću stranu, potrebno je navesti podatke o pisanom sporazumu kojim se uređuje pitanje predmetnog prijenosa, te ga korisnik mora priložiti svojem primjerku Ugovora o dodjeli bespovratnih sredstava.

10.3 Vlasništvo, kao i pravo vlasništva nad intelektualnim i pravima povezanima s rezultatima Projekta i/ili nad izvješćima i/ili nad drugim dokumentima koji se odnose na njega, prenose se na *<umetnuti >* što je utvrđeno pisanim sporazumom <*navesti podatke o sporazumu* > koji korisnik prilaže svojem primjerku Ugovora o dodjeli bespovratnih sredstava.

**Članak 11. – Ostali uvjeti**

11.1 **Potpore za savjetodavne usluge u korist MSP-ova na koje se odnosi članak 18.** **Uredbe br. 651/2014:**

11.1.1 Intenzitet potpore ne premašuje 50% prihvatljivih troškova.

11.1.2 Prihvatljivi troškovi su troškovi savjetodavnih usluga koje pružaju vanjski konzultanti, a vezane su uz provođenje projekta, osim aktivnosti upravljanja projektom i administracije

11.1.3 Savjetodavne usluge nisu trajna ili periodična djelatnost niti su povezane s uobičajenim troškovima poslovanja poduzetnika, kao što su uobičajene usluge poreznog savjetovanja, redovne pravne usluge ili oglašavanje.

11.1.4 Smatra se da su „redovne pravne usluge“ pravne usluge vezane uz redovno poslovanje poduzetnika. Pravne usluge vezane uz provođenje aktivnosti Projekta koje izlaze iz okvira redovnog poslovanja poduzetnika te spadaju u vanjsku uslugu, ne smatraju se „redovnom pravnom uslugom“.

11.1.5 Korisnik je obvezan dobivenu potporu utrošiti namjenski, odnosno za svrhu za koju mu je potpora dodijeljena.

11.1.6 Ukoliko se tijekom provedbe projekta utvrdi da Korisnik dobivenu potporu nije utrošio u svrhu za koju mu je ista dodijeljena, PT2 će zatražiti povrat isplaćenih sredstava potpore i prekinuti daljnju isplatu potpore.

11.2 **Potpore MSP-ovima za sudjelovanje na sajmovima na koje se odnosi članak 112. Uredbe br. 651/2014**

11.2.1 Intenzitet potpore ne premašuje 50% prihvatljivih troškova.

11.2.2 Prihvatljivi troškovi su troškovi nastali za najam, uređivanje i vođenje štanda pri sudjelovanju poduzetnika na određenom sajmu ili izložbi.

11.2.3 Prihvatljivim troškovi nastalima za najam, uređivanje i vođenje štanda smatraju se:

* kotizacija za sudjelovanje na sajmu ili izložbi,
* najam štanda ili izložbenog prostora,
* trošak upisa u katalog izlagača na pojedinom sajmu ili izložbi,
* usluge postavljanja i čišćenja štanda ili izložbenog prostora,
* troškovi vezani uz uređivanje štanda ili izložbenog prostora (najam ICT opreme, razglasa, video zida i druge potrebne opreme, rasvjete te režijskih troškova vezanih uz isto),
* troškovi materijala za predstavljanje Korisnika na konkretnom sajmu ili izložbi (letci i plakati tiskani isključivo u svrhu sudjelovanja na tom sajmu ili izložbi),
* trošak putovanja na sajam ili izložbu za osoba koje će sudjelovati u vođenju štanda na sajmu ili izložbi,
* dnevnice za službeno putovanje za osobe koje će sudjelovati u vođenju štanda a zaposlene su kod Korisnika, za dane sudjelovanja na sajmu + 2 dana, ukoliko su predstavnici Korisnika proveli dodatne dane na lokaciji za pripremu izlaganja na sajmu,
* naknada za usluge vođenja štanda za osobe koje nisu zaposlenici Korisnika,
* trošak transporta izložaka na sajam ili izložbu te povrata na polaznu poziciju, te

drugi troškovi direktno povezani s aktivnostima najma, uređivanja i vođenja štanda.

11.2.4 Korisnik je obvezan dobivenu potporu utrošiti namjenski, odnosno za svrhu za koju mu je potpora dodijeljena.

11.2.5 Ukoliko se tijekom provedbe projekta utvrdi da Korisnik dobivenu potporu nije utrošio u svrhu za koju mu je ista dodijeljena, PT2 će zatražiti povrat isplaćenih sredstava potpore i prekinuti daljnju isplatu potpore.

**11.3 Potpore za usavršavanje na koje se odnosi članak 31. Uredbe br. 651/2014:**

11.3.1 Potpore se ne mogu dodijeliti za usavršavanje koje korisnici provode radi osiguravanja sukladnosti s obveznim nacionalnim normama o usavršavanju.

11.3.2 Intenzitet potpore ne premašuje 50% prihvatljivih troškova. Može se povećati do maksimalnog intenziteta potpore od 70% prihvatljivih troškova, kako slijedi:

1. za 10 postotnih bodova ako se usavršavanje provodi za radnike s invaliditetom ili radnike u nepovoljnom položaju;
2. za 10 postotnih bodova ako se potpora dodjeljuje srednjem poduzetniku i za 20 postotnih bodova ako se potpora dodjeljuje malom poduzetniku.

11.3.3 Troškovi smještaja isključeni su osim najnižih nužnih troškova smještaja za polaznike usavršavanja koji su radnici s invaliditetom.

11.3.4 Trajanje mjere usavršavanja je najdulje 30 mjeseci, odnosno za vrijeme provođenja projekta.

11.3.5 Korisnik je obvezan dobivenu potporu utrošiti namjenski, odnosno za svrhu za koju mu je potpora dodijeljena.

11.3.6 Ukoliko se tijekom provedbe projekta utvrdi da Korisnik dobivenu potporu nije utrošio u svrhu za koju mu je ista dodijeljena, PT2 će zatražiti povrat isplaćenih sredstava potpore i prekinuti daljnju isplatu potpore.

**11.4 Potpore za zapošljavanje radnika u nepovoljnom položaju u obliku subvencija na plaće na koje se odnosi članak 32. Uredbe br. 651/2014**

11.4.1 Intenzitet potpore ne premašuje 50% prihvatljivih troškova.

11.4.2 Bruto ekvivalent potpore ne može iznositi više od 2.000.000,00 kuna po poduzetniku i po projektu.

11.4.3 Prihvatljivi troškovi su troškovi plaća osoba u razdoblju od najviše 12 mjeseci nakon zaposlenja radnika u nepovoljnom položaju. Ako je dotični radnik u izrazito nepovoljnom položaju, prihvatljivi troškovi su troškovi plaća u razdoblju od najviše 24 mjeseca nakon zapošljavanja.

11.4.4 Potpora se može dodijeliti Korisniku ukoliko će zapošljavanje uz potporu dovesti do neto povećanja broja zaposlenih u odnosu na prosječan broj zaposlenih u posljednjih 12 mjeseci. Prosječan broj zaposlenih predstavlja izračun kretanja broja zaposlenih po svakom mjesecu unazad 12 mjeseci. Radnici za koje teče ugovorna obveza po ugovoru o dodjeli potpore za zapošljavanje temeljem potpore za zapošljavanje dodijeljene od strane drugih davatelja potpore unazad 12 mjeseci ne ulaze u izračun prosječne zaposlenosti. Iznimno, ukoliko Prijavitelj nije imao zaposlenih unazad 12 mjeseci, potpora se može dodijeliti Prijavitelju koji je imao zaposlenog najmanje jednog radnika unazad 6 mjeseci na puno radno vrijeme.

11.4.5 Zapošljavanje uz potporu predstavlja neto povećanje broja zaposlenih u dotičnom poduzetniku, računajući broj zaposlenih na dan podnošenja prijave na Poziv na dostavu projektnih prijedloga u odnosu na prosjek za proteklih 12 mjeseci, osim ako su radna mjesta ispražnjena zbog dobrovoljnog odlaska, invalidnosti, umirovljenja zbog dobi, dobrovoljnog smanjenja radnog vremena ili zakonskog odlaska zbog povrede radne obveze, a ne kao posljedica viška radne snage.

11.4.6 Osim u slučaju zakonskog otkaza zbog povrede radne obveze, radnici u nepovoljnom položaju imaju pravo na neprekidno zaposlenje u trajanju od najmanje 12 mjeseci.

11.4.7 Ako je razdoblje zaposlenja kraće od 12 mjeseci ili 24 mjeseca u slučaju radnika u izrazito nepovoljnom položaju, potpore se razmjerno smanjuju u skladu s tim.

11.4.8 Obveze Korisnika:

1. zaključiti ugovor o radu sa sufinanciranom osobom;
2. zasnovani radni odnos sa sufinanciranom osobom ne raskinuti prije isteka sufinanciranog razdoblja, osim u slučaju otkaza ugovora o radu od strane sufinancirane osobe ili izvanrednog otkaza zbog skrivljenog ponašanja sufinancirane osobe;
3. održati broj zaposlenih utvrđen na dan podnošenja prijave na Poziv na dostavu projektnih prijedloga na temelju kojeg je odobreno sufinanciranje, ali uvećan za broj sufinanciranih osoba;
4. u slučaju smanjenja broja zaposlenih utvrđenog na dan podnošenja prijave na Poziv na dostavu projektnih prijedloga, prilikom podnošenja prvog sljedećeg ZNS-a, izvijestiti PT2 o toj činjenici o te u roku od 60 dana nadoknaditi početno utvrđeni broj zaposlenih;
5. izvršiti povrat sredstava primljenih za sufinanciranje zapošljavanja određene osobe ukoliko postupi suprotno odredbama točki b), c) i d) ovog članka.

11.4.9 Korisnik se obvezuje u slučaju kada je sufinancirana osoba privremeno nesposobna za rad zbog bolesti duže od 42 dana, a ne duže od 6 mjeseci, zadržati ju u radnom odnosu za onoliko vremena koliko je bila privremeno nesposobna za rad zbog bolesti na teret Hrvatskoga zavoda za zdravstveno osiguranje te isto regulirati dodatkom ugovora o radu sa sufinanciranom osobom i dodatkom ovog Ugovora, a najduže do isteka razdoblja provedbe projekta.

11.4.10 Korisnik je obvezan u slučaju privremene nesposobnosti za rad zbog bolesti ili korištenja prava na rodiljni/ roditeljski/posvojiteljski dopust o toj činjenici obavijestiti PT2 te sklopiti dodatak Ugovora o radu sa sufinanciranom osobom za onoliko dana koliko je bila osigurana na Hrvatskom zavodu za zdravstveno osiguranje, a najduže do isteka razdoblja provedbe projekta.

11.4.11 Ne smatra se da je došlo do smanjenja broja radnika zbog smrti radnika, stjecanja prava na mirovinu ili trajne nesposobnosti za rad te ako Korisnik u roku 60 dana od dana smanjenja broja radnika s kojima ima sklopljen ugovor o radu zaključi novi ugovor o radu kako bi zadržao broj radnika sukladno Izjavi, uvećan za broj sufinanciranih osoba temeljem ovoga Ugovora.

11.4.12 Ukoliko Korisnik postupi suprotno odredbama stavka 11. ovog članka ne zaključi novi ugovor/e o radu kako bi zadržao broj radnika sukladno Izjavi, uvećan za broj sufinanciranih osoba temeljem ovoga Ugovora, PT2 će obustaviti isplatu potpora za zapošljavanje, računajući od dana smanjenja broja zaposlenih.

11.4.13 Korisnik se obvezuje da će za vrijeme sufinanciranja, sa svakim ZNS-om dostaviti PT2 sljedeću dokumentaciju, i to za svaki mjesec rada sufinancirane osobe od dana potpisa Ugovora o radu sa sufinanciranom osobom:

1. obrazac JOPPD - izvješće o primicima, porezu na dohodak i prirezu te doprinosima za obvezna osiguranja za sufinanciranu osobu, ovjeren od Porezne uprave,
2. obračunske liste potpisane od sufinancirane osobe i poslodavca,
3. dokaz o uplati obveznih doprinosa za sufinanciranu/e osobu,
4. dokaz o isplati neto plaće sufinanciranoj osobi.

11.4.14 Korisnik se obvezuje PT2, prema njegovu zahtjevu, u roku 15 dana od dana traženja dostaviti i drugu dokumentaciju u svrhu kontrole izvršenja ugovornih obveza.

11.4.15 Korisnik je obvezan dobivenu potporu utrošiti namjenski, odnosno za svrhu za koju mu je potpora dodijeljena.

11.4.16 Ukoliko se tijekom provedbe projekta utvrdi da Korisnik dobivenu potporu nije utrošio u svrhu za koju mu je ista dodijeljena, PT2 će zatražiti povrat isplaćenih sredstava potpore i prekinuti daljnju isplatu potpore.

**11.5 Potpore za zapošljavanje radnika s invaliditetom u obliku subvencija za plaće na koje se odnosi članak 33. Uredbe br. 651/2014**

11.5.1 Intenzitet potpore ne premašuje 75% prihvatljivih troškova.

11.5.2 Bruto ekvivalent potpore ne može iznositi više od 2.000.000,00 kuna po poduzetniku i po projektu.

11.5.3 Prihvatljivi troškovi su troškovi plaća u razdoblju tijekom kojeg je zaposlen radnik s invaliditetom za vrijeme trajanja projekta, a najduže 30 mjeseci.

11.5.4 Potpora se može dodijeliti poslodavcima ukoliko će zapošljavanje uz potporu dovesti do neto povećanja broja zaposlenih u odnosu na prosječan broj zaposlenih u posljednjih 12 mjeseci. Prosječan broj zaposlenih predstavlja izračun kretanja broja zaposlenih po svakom mjesecu unazad 12 mjeseci. Radnici za koje teče ugovorna obveza po ugovoru o dodjeli potpore za zapošljavanje temeljem potpore za zapošljavanje dodijeljene od strane drugih davatelja potpore unazad 12 mjeseci, ne ulaze u izračun prosječne zaposlenosti. Iznimno, ukoliko Prijavitelj nije imao zaposlenih unazad 12 mjeseci, potpora se može dodijeliti Prijavitelju koji je imao zaposlenog najmanje jednog radnika unazad 6 mjeseci na puno radno vrijeme.

11.5.5 Zapošljavanje uz potporu predstavlja neto povećanje broja zaposlenih u dotičnom poduzetniku, računajući broj zaposlenih na dan podnošenja prijave na Poziv na dostavu projektnih prijedloga u odnosu na prosjek za proteklih 12 mjeseci, osim ako su radna mjesta ispražnjena zbog dobrovoljnog odlaska, invalidnosti, umirovljenja zbog dobi, dobrovoljnog smanjenja radnog vremena ili zakonskog odlaska zbog povrede radne obveze, a ne kao posljedica viška radne snage.

11.5.6 Osim u slučaju zakonskog otkaza zbog povrede radne obveze, radnici s invaliditetom imaju pravo na neprekidno zaposlenje u trajanju od najmanje 12 mjeseci.

11.5.7 Obveze Korisnika:

1. zaključiti ugovor o radu sa sufinanciranom osobom;
2. zasnovani radni odnos sa sufinanciranom osobom ne raskinuti prije isteka sufinanciranog razdoblja, osim u slučaju otkaza ugovora o radu od strane sufinancirane osobe ili izvanrednog otkaza zbog skrivljenog ponašanja sufinancirane osobe;
3. održati broj zaposlenih utvrđen na dan podnošenja prijave na Poziv na dostavu projektnih prijedloga na temelju kojeg je odobreno sufinanciranje, ali uvećan za broj sufinanciranih osoba;
4. u slučaju smanjenja broja zaposlenih utvrđenog na dan podnošenja prijave na Poziv na dostavu projektnih prijedloga, prilikom podnošenja prvog sljedećeg ZNS-a, izvijestiti PT2 o toj činjenici o te u roku od 60 dana nadoknaditi početno utvrđeni broj zaposlenih;
5. izvršiti povrat sredstava primljenih za sufinanciranje zapošljavanja određene osobe ukoliko postupi suprotno odredbama točki b), c) i d) ovog članka.

11.5.8 Korisnik se obvezuje u slučaju kada je sufinancirana osoba privremeno nesposobna za rad zbog bolesti duže od 42 dana, a ne duže od 6 mjeseci, zadržati ju u radnom odnosu za onoliko vremena koliko je bila privremeno nesposobna za rad zbog bolesti na teret Hrvatskoga zavoda za zdravstveno osiguranje te isto regulirati Aneksom ugovora o radu sa sufinanciranom osobom i dodatkom ovog Ugovora, a najduže do isteka razdoblja provedbe projekta

11.5.9 Korisnik je obvezan u slučaju privremene nesposobnosti za rad zbog bolesti ili korištenja prava na rodiljni/ roditeljski/posvojiteljski dopust o toj činjenici obavijestiti PT2 te u istom roku sklopiti Aneks Ugovora o radu sa sufinanciranom osobom za onoliko dana koliko je bila osigurana na Hrvatskom zavodu za zdravstveno osiguranje, a najduže do isteka razdoblja provedbe projekta

11.5.10 Ne smatra se da je došlo do smanjenja broja radnika zbog smrti radnika, stjecanja prava na mirovinu ili trajne nesposobnosti za rad te ako Korisnik u roku 60 dana od dana smanjenja broja radnika s kojima ima sklopljen ugovor o radu zaključi novi ugovor o radu kako bi zadržao broj radnika sukladno Izjavi, uvećan za broj sufinanciranih osoba temeljem ovoga Ugovora.

11.5.11 Ukoliko Korisnik u roku iz stavka 10. ne zaključi novi ugovor/e o radu kako bi zadržao broj radnika sukladno Izjavi, uvećan za broj sufinanciranih osoba temeljem ovoga Ugovora, PT2 će obustaviti isplatu potpora za zapošljavanje, računajući od dana smanjenja broja zaposlenih.

11.5.12 Korisnik se obvezuje da će za vrijeme sufinanciranja, sa svakim ZNS-om dostaviti PT2 sljedeću dokumentaciju, i to za svaki mjesec rada sufinancirane osobe od dana potpisa Ugovora o radu sa sufinanciranom osobom:

1. obrazac JOPPD - izvješće o primicima, porezu na dohodak i prirezu te doprinosima za obvezna osiguranja za sufinanciranu osobu, ovjeren od Porezne uprave,
2. obračunske liste potpisane od sufinancirane osobe i poslodavca,
3. dokaz o uplati obveznih doprinosa za sufinanciranu/e osobu i
4. dokaz o isplati neto plaće sufinanciranoj osobi.

11.5.13 Korisnik se obvezuje PT2, prema njegovu zahtjevu, u roku 15 dana od dana traženja dostaviti i drugu dokumentaciju u svrhu kontrole izvršenja ugovornih obveza.

11.5.14 Korisnik je obvezan dobivenu potporu utrošiti namjenski, odnosno za svrhu za koju mu je potpora dodijeljena.

11.5.15 Ukoliko se tijekom provedbe projekta utvrdi da Korisnik dobivenu potporu nije utrošio u svrhu za koju mu je ista dodijeljena, PT2 će zatražiti povrat isplaćenih sredstava potpore i prekinuti daljnju isplatu potpore.

**11.6. Potpore za nadoknadu dodatnih troškova zapošljavanja radnika s invaliditetom na koje se odnosi članak 34. Uredbe br. 651/2014**

11.6.1 Intenzitet potpore ne premašuje 100% prihvatljivih troškova.

11.6.2 Bruto ekvivalent potpore ne može iznositi više od 1.000.000,00 kuna po poduzetniku i po projektu.

11.6.3 Prihvatljivi troškovi su sljedeći:

1. troškovi prilagodbe poslovnih prostorija;
2. troškovi zapošljavanja osoblja isključivo za vrijeme provedeno u pružanju pomoći radnicima s invaliditetom i u obučavanju tog osoblja za pružanje pomoći radnicima s invaliditetom;
3. troškovi prilagodbe ili nabave opreme, odnosno nabave i provjere računalnih programa koje upotrebljavaju radnici s invaliditetom, uključujući prilagođenu ili pomoćnu tehnološku opremu, koji su dodatni u odnosu na one koje bi korisnik snosio da zapošljava radnike bez invaliditeta;
4. troškovi izravno povezani s prijevozom radnika s invaliditetom na radno mjesto i u odnosu na s radom povezane djelatnosti;
5. troškovi plaća za sate koje je radnik s invaliditetom proveo na oporavku te
6. ako korisnik pruža zaštićeno zaposlenje, troškovi izgradnje, ugradnje ili modernizacije proizvodnih jedinica dotičnog poduzetnika te svi troškovi administracije i prijevoza, pod uvjetom da su ti troškovi izravna posljedica zapošljavanja radnika s invaliditetom.

11.6.4 Sukladno članku 2. stavka 100. Uredbe 651/2014, smatra se da zaštićeno zaposlenje, odnosno „zaštićena radna mjesta“ pruža poduzetnik u kojem radnici s invaliditetom predstavljaju najmanje 30% radnika.

11.6.5 Korisnik je obvezan dobivenu potporu utrošiti namjenski, odnosno za svrhu za koju mu je potpora dodijeljena.

11.6.6. Ukoliko se tijekom provedbe projekta utvrdi da Korisnik dobivenu potporu nije utrošio u svrhu za koju mu je ista dodijeljena, PT2 će zatražiti povrat isplaćenih sredstava potpore i prekinuti daljnju isplatu potpore.

**Članak 12. – Potpore male vrijednosti**

12. 1 Strane Ugovora suglasno utvrđuju da će se elementi projekta:

* Upravljanje projektom i administracija i
* Promidžba i vidljivost

te

* Neizravni troškovi

financirati temeljem Uredbe Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na *de minimis* potpore te predstavljaju *de miminis* potporu, koja će se dodijeliti u ukupnom iznosu od ………

12.2 Ukoliko je Korisnik do podnošenja projektne prijave na ovaj Poziv već iskoristio dopušteni iznos de minimis potpora za prethodno trogodišnje razdoblje, elemente projekta iz stavka 1. ovog članka te neizravne troškove, koji se financiraju putem de minimis potpora, može financirati vlastitim sredstvima.

12.3 Iznos dodijeljene *de minimis* potpore kako je navedeno u stavku 1. ovog članka bit će usklađen priznavanjem neiskorištenog iznosa isključivo na pisani zahtjev Korisnika potpore.

12.4 Izmjenama i/ili dopunama ovog Ugovora nije dopušteno povećati iznos dodijeljene *de minimis* potpore Korisniku.

12.5 U slučaju da bilo koje od nadležnih tijela (PT2, UT, TO, TR, EK, Europski revizorski sud (ERS) i/ili bilo koji drugi revizori i/ili vanjske osobe ovlaštene od strane PT2) tijekom provedbe projekta ili naknadno nakon završetka provedbe, utvrdi da su projekt ili bilo koji dodijeljeni iznos *de minimis* potpore protivni pravilima o državnim potporama ili potporama male vrijednosti odnosno da je dodijeljena *de minimis* potpora protivna pozitivnim propisima Republike Hrvatske, isplata bespovratnih sredstava automatski se obustavlja. Ako se ugovor o dodjeli bespovratnih sredstava ne može izmijeniti na način da isti bude u skladu s predmetnim pravilima ili ukoliko predložena izmjena nije prihvatljiva za Korisnika potpore, Ugovor o dodjeli bespovratnih sredstava se raskida i Korisnik potpore obvezan je vratiti ukupni primljeni iznos bespovratnih sredstava.

12.6 U slučaju nastanka obveze povrata nezakonito primljenih potpora male vrijednosti (kako za vrijeme provedbe, tako i nakon provedbe projekta), utvrđene u stavku 4. ovog članka, Korisnik potpore obvezuje se vratiti cjelokupni nominalni isplaćeni iznos nezakonito primljene potpore, uključujući i zatezne kamate. Kamate će se obračunavati za razdoblje od dana primitka određenog iznosa nezakonito primljene potpore do dana povrata istog iznosa. Primjenjiva kamatna stopa za povrat je osnovna referentna kamatna stopa koju Europska komisija određuje za svaku državnu članicu posebno.

**Članak 13. – Pokazatelji i financijske korekcije**

13.1 Uz pokazatelje definirane člankom 6, točkom 6.1. Općih uvjeta, tijekom provedbe projekta Korisnik je dužan prikupljati i izvještavati i o, ako je primjenjivo, specifičnim pokazateljima koje Korisnik određuje za projekt navedenim u Prilogu I ovih Posebnih uvjeta.

13.2 Korisnik podatke o pokazateljima iz prethodnog stavka dostavlja PT-u 2 u skladu s člankom 6.2. Općih uvjeta te u skladu s "Uputom za nositelje projekata" koje Korisniku dostavlja PT2.

13.3 U skladu s člankom 19.7 i 19.8 Općih uvjeta, PT2 nakon provedene provjere završnog ZNS-a određuje financijsku korekciju te Korisniku umanjuje konačan iznos financiranja u odnosu na ukupne prihvatljive troškove projekta (iznos utvrđen za plaćanje Korisniku po završetku Projekta a za cijelo razdoblje trajanja Projekta) kako slijedi:

- za 1% za neostvarene ciljane vrijednosti pokazatelja *CO01 nezaposleni, uključujući dugotrajno nezaposlene* i *CO05 zaposleni, uključujući samozaposlene* veće od 15% do i uključujući 30% od Ugovorom utvrđenih vrijednosti;

- za 2% za neostvarene ciljane vrijednosti svakog pokazatelja *CO01 nezaposleni, uključujući dugotrajno nezaposlene* i *CO05 zaposleni, uključujući samozaposlene* veće od 30% do i uključujući 50% od Ugovorom utvrđenih vrijednosti;

- za 5% za neostvarene ciljane vrijednosti pokazatelja *CO01 nezaposleni, uključujući dugotrajno nezaposlene* i *CO05 zaposleni, uključujući samozaposlene* veće od 50% od Ugovorom utvrđenih vrijednosti.

13.4 Korisnik nije obvezan izvršavati obvezu iz članka 13.1 Općih uvjeta koja se odnosi na podnošenje Izvješća nakon provedbe projekta.

13.5 Korisnik je obvezan izvršavati sve aktivnosti i obveze navedene u sklopu projektne prijave i svih pripadajućih priloga.

**Članak 14. – Adrese za kontakt**

14.1 U svakom obliku komunikacije koji je povezan s ovim Ugovorom važno je navesti referentni broj Ugovora te ga poslati na sljedeće adrese:

Za UT/PT1

Ministarstvo rada i mirovinskoga sustava,

Ulica Grada Vukovara 78,

10 000 Zagreb,

drustvenopoduzetnistvo@mrms.hr

UT/PT1 pisanim putem dostavlja Korisniku o podatke o osobi i adresi elektroničke pošte za kontakt.

Za PT2

Nacionalna zaklada za razvoj civilnoga društva,

Štrigina 1a,

10 000 Zagreb,

[euprogrami@zaklada.civilnodrustvo.hr](mailto:euprogrami@zaklada.civilnodrustvo.hr)

Za Korisnika

< *Naziv korisnika,*

*adresa,*

*telefaks,*

*adresa elektronske pošte Korisnika* >

Korisnik pisanim putem dostavlja UT – u/PT- u 1 i PT-u 2 podatke o osobi i adresi elektroničke pošte za kontakt.

14.2 UT/PT 1, PT 2 i Korisnik su obvezni bez odgađanja, a najkasnije u roku od 3 dana od dana nastanka promjene vezane uz kontakt podatke iz točke 14.1 ovog članka, obavijestiti pisanim putem druge ugovorne strane o nastaloj promjeni.

**Članak 15. – Prilozi**

15.1 Sljedeći prilozi sastavni su dio Posebnih uvjeta Ugovora:

Prijavni obrazac A

Prilog I: Opći uvjeti koji se primjenjuju na projekte financirane iz Fondova u financijskom razdoblju 2014.–2020.

Prilog IV: Postupci nabave za osobe koje nisu obveznici Zakona o javnoj nabavi *(ako je primjenjivo)*

15.2 U slučaju proturječnosti između odredaba ovih Posebnih uvjeta i bilo kojeg povezanog Priloga, odredbe Posebnih uvjeta imat će prvenstvo. U slučaju neslaganja odredaba Priloga II i onih iz drugih Priloga, odredbe Priloga II imat će prvenstvo.

**Članak 16.**

16.1 Sastavljeno na hrvatskom jeziku u 3 (tri) istovjetna primjerka od kojih svaka Strana zadržava po jedan izvorni primjeraka.

|  |  |  |  |
| --- | --- | --- | --- |
| **Za Upravljačko tijelo / Posredničko tijelo razine 1** | | **Za Posredničko tijelo razine 2** | |
| Ime |  | Ime |  |
| Funkcija |  | Funkcija |  |
| Potpis |  | Potpis |  |
| Datum |  | Datum |  |
| **Za Korisnika** | |  | |
| Ime |  |  |  |
| Funkcija |  |  |  |
| Potpis |  |  |  |
| Datum |  |  |  |

1. Razdoblje primjene Ugovora uključuje i razdoblje nakon provedbe Projekta unutar kojega je Korisnik nadležnim tijelima obvezan podnositi izvješće sukladno odredbama Priloga II Opći uvjeti. [↑](#footnote-ref-2)
2. Zadnjim danom razdoblja provedbe smatra se dan u mjesecu u kojem završava razdoblje provedbe, a koji po svom broju odgovara danu kad je stavljen zadnji potpis na Ugovor. Ukoliko tog dana nema u mjesecu u kojem završava razdoblje provedbe, razdoblje provedbe završava posljednjeg dana toga mjeseca. [↑](#footnote-ref-3)
3. Razdoblje financiranja započinje s datumom kada je zadnja Strana potpisala Ugovor i završava s datumom kada je izvršena posljednja financijska transakcija između ugovornih Strana. Obveza osiguravanja izvješća o napretku započinje s Razdobljem financiranja projekta. [↑](#footnote-ref-4)
4. Razdoblje prihvatljivosti izdataka započinje s najranijim mogućim datumom i završava sa zadnjim datumom na koji izdatak može nastati, a da se pritom smatra prihvatljivim za dodjelu doprinosa iz strukturnih fondova i Kohezijskog fonda EU, a stoga i za dodjelu doprinosa nacionalnog sufinanciranja te za uključivanje u Izjavu o izdacima koju podnosi TO, pod uvjetom da je sukladan s odredbama Pravilnika o prihvatljivosti izdataka (Narodne novine, broj149/14, 14/16, 74/16), relevantnim Operativnim programom i relevantnim Pozivom na dostavu prijedloga. Razdoblje prihvatljivosti izdataka u svakom slučaju mora biti unutar sljedećeg vremenskog okvira: 01. siječnja 2014. do 31. prosinca 2023. Izdaci u okviru Inicijative za zapošljavanje mladih prihvatljivi su od 01. rujna 2013. [↑](#footnote-ref-5)